
Valet, unnd f 


Letz⸗Predigt / IS 
Tim Alten Guhr in volckreicher Verſamlung auff 
15 


DI 
— 


ES 


dem Kirchhoffe daſelbſt / vnter freyem Himmel / bey 
vergieſſung vieler Thraͤnen / 
Als der Evangeliſchen Gemeine / in der Stadt Guhraw / 
der wahre Gottesdienſt allda geſperret worden 
si den 25. Novembris, Anno 16 37. 

Ba Aus dem Gleichnuͤß von den gehen i 
9 Match. 25. gehalten / vnd auff begehren in 
offenen Druck gegeben 
von 


| 
0 JOHANNE MENDIO VratisL, 
pi 


oz DA 


Pfarrern zu Gnichwitz / damals aber p. t. der 
Evangeliſchen vnnd ungeaͤnderten Augſpurgiſchen Con- 
feſſion zugethanen Gemeine Predigern vnd 
Seelſorgern daſelbſt. 


——— en Da ———— 


! Syrach. l. v. 3. 
eee ee du redeſt / glaͤubeſt oder fuͤrhaſt / vnd wirff dich 


e ED 


ſelbſt nicht auff / daß du nicht falleſt / vand zuſchanden 
werdeſt / vnd der HERR deine Tuͤcke offenbahre / vnd 
ſtuͤrtze dich offentlich für den deuten / darumb / daß du 


ee 

hi 3 nicht in rechter Kar rin gedienet haſt / vnd dein 5 Gi 

Vorrede. 


Mesi 
—— — — — — _ 

Der Chriſtlichen Evangeliſchen Gememe zum 

Guhraw / welche von eingepfarretem Land del / Buͤrger⸗ vnd 

Pauerſchafft / zu dem reinen Wort G Ottes / vnd dem rechten Gol⸗ 

tesdienſt der vngeaͤnderten Augſp. Confelsion gemaͤß / 
ſich bekennet / vnd wegen deſſen entziehung ſtzo 
in ſchmertzlichem Kummer lebet: 

Wuͤnſche Ich GO Tes des Himliſchen Vaters reiche Gnade / Friede vnnd 
Frewde in CHRiſto FE fu / ſampt Hertzerqvickendem Troſt des Hei⸗ 
ligen Geiſtes / nebenſt Erbietung meines Gebethes / vnd bereit willig⸗ 
ſter Dienſte / von Hertzen bevor. 


B Ich wohl billich / Liebſten Freun⸗ 
N N de in Chriſto / mich vor den geringſten erkenne / 
A enter denen / fo dem HERren dienen am Evan⸗ 
S gelio / vnd gern vnter die rechne / welche zum Baw 
des Geiſtlichen Heiligthumbs / nur Ziegenhaar zutragen / dan⸗ 
her auch leicht erachten kan / daß von dieſem meinem Begins 
nen / vngleiche Reden vnd Vrtheil gefallen werden / habe Ich 
doch / nach Gelegenheit der Zeit / vnd Ewres elenden Zuſtan⸗ 
des / welcher gewiß ſo wol mir / als euch tieff zu Hertzen ſtei⸗ 
get / nicht vnterlaſſen wollen / auff begehren / dieſe meine / inn 
hochſter Einfalt auffgeſetzte Valet⸗Predigt / durch offenen 
Druck / Euch / meinen dieſe Zeit ober geweſenen lieben Zuhörern 
vnd Kirch Kindern / mit zutheilen / vnd foldes auß der Vrſach / 
damit den Abweſenden / welche dieſelbte perfonlid nicht anhöͤ⸗ 
ren konnen / gewillfahret / denen damals Anweſenden aber / das 
jenige / was vermoͤge des Gottlichen gepredigten Wortes zu 
Ihrem vnd anderer Troſt / Vermahnung / vnd Warnung vor⸗ 
getragen worden / deſto bag ins Hertz vnd Gemüth eingebil- 
det werden moge / zweiffele nicht / GOtt werde / wie zum Hören / 


7 


— 


Vorrede. 


alſo auch zum leſen / das Gedeyen geben / daß die Einfaͤltigen 
vnterrichtet; Die Angefochtenen vnnd Betruͤbten getroͤſtet; 
Die Schwachglaͤubigen geſtaͤrcket; Die Wanckenden erhal⸗ 
ten; Die Rohen vnd ſicheren aber / vor jhrem Ewigen Scha⸗ 
den vnd Seelen⸗verterb gewarnet werden mögen: O wie 
Gluͤckſeelig wolt Ich mich bå en / wann Ich foldes von mei⸗ 
nem lieben GOtt durch mein hertzlich wuͤnſchen vnd Gebeth 


erhalten koͤndte; O wolte Gott / daß niemand vnter Euch / 


meinen hier vnd anderswo gehabten lieben Zuhörern / verloh⸗ 
ren werde; Demnach bitte Ich folde geringfügige wolge⸗ 
meynte Arbeit / vor ein Zeugniß meiner Danckbarkeit / vor die 


jenige / mir vnd den Meinigen biß daher bezeigte Freundſchafft 
1. 


zuerkennen / vnd mit ſolchem Gemuͤth / als Ich es darreiche / an⸗ 
zunehmen. Empfehle Euch hiemit hertzlich dem Vater der 
Barmhertzigkeit / vnd GOtt alles Troſtes / zu allem erwuͤn⸗ 
ſchten Seelen⸗ vnd Leibes⸗Wolſtandt. Liſſa in Groß Pohlen / 
den 30. Januarij, Anno 1638. ' 


Ewer trewer Vorbieter 
zu GOtt 


Johannes Mendius Vratisl. 


A ij Ein⸗ 


Ehriſtliche Valet⸗ vnd Letz predigt. 


Eingang zur Predigt / 
Am Tage Catharin⸗ Anno 1637. 
zum Alten Guraw gehalten. 

Das walt die Allerheiligſte / Hochgelobte DreyCis 
nigkeit / Gott Vater / Sohn / vnnd Heiliger 
Geiſt / geruͤhmet vnd gepreiſet it vnd in Ewig 
keit / A MEN. 


procmi | Geliebte ond Andaͤchtige in € Hri⸗ 


mium 4 
Hiſtor. 
Catharin 


8 ſto JEſu / Catharina die Alexandriniſche 
Jungfraw / derer Gedaͤchtnuß / auff heutigen T ag einfaͤllt / 
iſt in dem rechten Seligmachenden Erkaͤndtnuß Gottes / der⸗ 
maſſen gegruͤndet / im Chriſtlichen / wahren / Catholiſchen 
Glauben / wie auch in Heiliger Schrifft alſo erfahren / vnd 
mit fo einem frewdigen Geiſt begabet geweſen daß ſie dem 
Tyrannen Maxentio ins Angeſicht widerſprochen / dnnd 
Ihm feine groſſe Tyranney / ſo er mit vergieſſung vieles vn⸗ 
ſchuldigen Chriſtenbluttes verübete / ernſtlich verweiſet / vnd 
funfftzig weiſe Männer / (welche ſie zur Heydniſchen Abgoͤt⸗ 
terey bereden ſolten / mit Heiliger Schrifft vberwunden / 
vnd zum Chriſtlichen Glauben gebracht: Sie iſt auff Befehl 
obbemeldten Tyrannens / ins Gefaͤngnuß geleget / vnnd fol⸗ 
gends mit dem Schwerdt gerichtet / welche Schmach ſie / 
Chriſto zu Ehren / mit groſſer Gedult erlitten darumb if 


Pfal, 116, ihr Todt ſo wol / als anderer Heiligen G Ottes / werth ge» 


v. 15. 


halten für dem HErren, Hb fie nun wol vnd Chriſti / 
ſeines Wortes vnd Bekaͤndtnuß willen / das zeitliche elende 
Leben laſſen vnd verlieren muͤſſen / hat ſie doch eben dadurch 

i ; das 

Chriſtliche Valet⸗ vnd Letz Predigt. 


ä — — —— — —— — o - - 
das rechte Leben funden / denn fo ſpricht CO Riſtus: Wer | Matt. 10. 


fein Leben verleuret vmb meinet willen / der wirds v.59. 

finden. Wir ſollen uns Catharinam vnd andere deroglei⸗ . 
chen beſtaͤndige Bekenner / Martyrer vnnd Maͤrtyrinnen 
vorſtellen / in jhre Fußſtapffen tretten / hrem Exempel vnd 
Glauben nachfolgen / zum Bekaͤndtnuß Chriſti / vnnd der 
erkandten Warheit / willig vnd bereit / vnter der Verfolgung 
gedultig vnd beſtaͤndig / frewdig vnd getroſt ſeyn / in Hoff ⸗ " 


nung / es werde ong alles im Hiſſiel wol belohnet werde, Vor tà 13) 
allen dingen / ſollen wir vns bey dem Nahmen Catharinæ ers SL 
jnnern / der Reinigkeit vnſerer Hertzen / welche vnſer H Err 
vñ Heyland Chriſtus von allen Chriſten erfodert / vñ ſpricht: 
Selig ſind / die reines Hertzens ſind / den ſie werdẽ Gott 
ſchawen. Sollen vns eines reinen vnd vnbefleckten Got⸗ att. . g. 
tesdienſtes befleißigen / von der Welt vnbefleckt behalten / da⸗ Jacobi. 1. 
mit C Hriſto eine reine Jungfraw zubracht werde: Solche v.27. 
Gnade von G Ott zu erbitten / wollen wir im Geiſt vnnd in | 2 Cor. ii. 
V. 2. 


der Warheit beten / ein glaͤubiges Vater vnſer / zuvor aber 


auch von Bergen ſingen: Were Gott nicht mit ung dieſe zeit / ꝛc 
Evangelium am Tage Cafbarine/ De] 
Matth eo am 25. Capitel. 
En Enn wird das Himmelreich gleich ſeyn zehen 
“an 8 NE 
SSD giengen auß / dem Bräutigam entgegen / A⸗ 
ber fuͤnff vnter jhnen waren thoͤricht / vnd fünff wa⸗ 
ſie nahmen nicht Oele mit ſich: Die klugen aber nah⸗ 
men Oele zu jhren Gefaͤſſen / fampt ihren Lampen 
N A ij Da 


ſchrieben vom Evangeliſten vnd Apoſtel 
Jungfrawen / die Ihre Lampen nahmen / vnd 
ren klug. Die Thoͤrichten nahmen jhre Lampen / aber 


Chriſtliche Valet⸗ vnd Letz⸗Predigt. 
Da nu der Braͤutigam verzog / wurden fie alle ſchlaͤff⸗ 
rig / vnd entſchlieffen. Zur Mitternacht aber ward 
ein Geſchren / ſihe / der Braͤutigam kommet / gehet auß 
jhm entgegen. Da ſtunden dieſe Jungfrawen alle 
auff / vnnd ſchmuͤckten jhre Lampen / die Thörichten 
aber ſprachen zu den klugen / gebt vns von ewrem 
Oele / denn vnſere Lampen verleſchen. Da antwor⸗ 
ten die Klugen / vnnd ſprachen / Nicht alſo / auff daß 
nicht vns vnnd euch gebreche / gehet aber hin zu den 
Kraͤmern / vnd kaͤuffet fine euch ſelbſt: Vnd da ſie hin⸗ 
giengen zu kaͤuffen / kam der Braͤutigam / vnd welche 
bereit waren / giengen mit Ihm hinein zur Hochzeit / 
vnnd die Thuͤr ward verſchloſſen: Zu letzt kamen 
auch die andern Jungfrawen / vnd ſprachen / Herr / 
HErr thue vns auff: Er antwortet aber / vnd ſprach / 


i | Warlich Ich ſage Euch / Ich kenne Ewer nicht / Dar⸗ 


Ecclefia, 

in terris 

cæt mix 
tus. 


vmb wachet / denn Ihr wiſſet weder Tag noch ſtunde / 
in welcher des Menſchen Sohn kommen wird. 


Erklaͤrung. 


Aß die wahre Kiꝛche Gottes auff 
Erden / Ihr meine Geliebten / nicht beſtehe 
‚in vollkommenen / reinen vnd Heiligen Leuten / 
e wie Ihnen vorzeiten die Donatiſten vnd Novati- 
aner / vnnd noch heutiges Tages die Widertaͤuffer vnnd 
andere Schwermer träumen laſſen / (alswelche eine gange 
Engelreine / vnbefleckte vnd vollkommene Kirche / darinne 
nichts mangelhaftes vnnd gebrechliches zu finden / haben 
wollen) ſondern daß fie ein vermiſchter Hauffe ſey / vnnd 


beſtehe 

” Chriftliche Valet-ond Letz⸗ Predigt. 


Ri rai ai — 
beſtehe von Glaͤubigen vnd Vnglaͤubigen / Reinen vnd Vn⸗ 
reinen / Schaffen vind Böcken. Solches ift init Grund |Prob: fta- 
der Heiligen Schrifft leicht zu erweiſen / vnd darzu thun; he Ecclef. 
In Adams vnfers Großvatern Hauß Kirche / war nebenſt * 
dem fromen Abel vnd Seth auch der Bruder Moͤrder Cain / 
welcher nichts anders thåt / als daß er die Kirche Gottes aͤr⸗ 
gerte / vnd feinen Eltern einen Jammer vnd Hertzeleid nach 
dem andern anrichtete. Vor der Suͤndfluth lieſſen ſich die Gen. 4. 
Kinder GG Ottes vnnd der Heiligen die boͤſen Exempel der 
Welt Kinder verfuͤhren. Vnter denen / die in der Archen er⸗¶Gen. 6. 2. 
halten worden / war ein Gottloſer / naͤmlich Ham / der ſei⸗ 
nes Vaters Scham bloͤſſete. Abraham Batte inn feinem Gen. 9 
HaußKirchlin nicht allein den fromen Iſaac / ſondern auch | _" = 
den Spotter Iſmael. Iſaac hatte neben dem Jacob den . 
Eſau. Vnter den Söhnen des Patriarchen Jacobs waren] [Cen x 4 
e © ”, 1 ** 0 

Hurer / Moͤrder / vnd Auffruͤhrer. Zur zeit der Propheten] v. 2. 
Bat es an gottloſen boͤſen Leuten nicht gemangelt / wie jhre 25. 
Buͤcher bezeugen. Zu den Zeiten Chrifi mar es auch ſehr 38. vis. 
gemenget / Da waren im Volcke Gottes nicht allein Pha⸗ Novi Te- 
riſcer / Eſſeer / vnd Saduceer / ſondern Er ſelber der Sohn 1 
Gottes hatte vnter feinen zwoͤlff Juͤngern einen Teuffel / di G 
Judam Iſcharioth. In der Kirchen zu Corintho war ein „ Bas 
Bluttſchaͤnder / vnd ſolche Ketzer / welche die Aufferſtehung ene 
der Todten verleugnet / vnd auff vnterſchiedliche weiſe dr ' 
gernuß vnd Spaltungen angerichtet, In Summa / zu al⸗ 
len zeiten find in der wahren Kirchen GOttes gutte vnnd 
boͤſe Chriſten vntereinander funden worden. 

So vnmoͤglich als es iſt / daß auff dem gantzen wei⸗ 
ten vnnd breiten Erdkreiß ein ſo reiner Acker mag gefunden 
werden / auff welehem nicht Diſteln / Kornblumen / Neſſeln / 

oder 


eſt. 


2. Tim, 2, 
Y.30, 


II 
CHRifti 
aſſenſu. 
Matth. 3. 

v. 12. 
Matth. iz. 
v. 25. 
v. 47. 
C. . v. IO 
Johan. 15. 


Chriſtliche Valet vnd Letz Predigt. 
oder ander Vnkraut wachfen ſolte / ſo vnmoͤglich iſts / daß 
man eine ſo Engelreine Kirche auff Erden finden ſol. Wie 
in einem groſſen Haufe find nicht alleine guͤldene vnnd fil 
berne Gefaͤſſe / ſondern auch Bolgerne vnnd jrrdiſche / vnd 
etliche zu Ehren / etliche aber zu Vnehren / Alſo find in der 


Kirchen die Fromen den Gottloſen immer vntermenget: 


Dannher ſagt Auguſtinus: Nos fatemur, in Eccleſia Ca- 


{cholica;efse bonos & malos, fed tanquam grana & pa- 


leas : Wir bekennen vnd geſtehen / daß in der Catholiſchen 


Kirchen ſeyn gutte vnd boſe / aber wie Koͤrner vnd Sprew: 
Die Alten haben dannher reeht geſaget: Wo Gott iſt / da 


wil zu gleich ſeyn der Teuffel: Wo Abel / da iſt Cain; 
wo Iſaac / da Iſmnael; wo Jacob / da Eſau; wo David / 
da Saul; wo Chriſtus / da Judas; wo Paulus / da Nero; 
wo die Warheit / allda Lügen, 

Eben das hat CHriſtus der HErr vnterſchiedlich in 
ſeinen Predigten erjnnern vnd anzeigen wollen / als naͤmlich / 
wenn Er das Himmelreich / (die ſtreittende Kirche auff 
Erden) vergleichet einem Tenne / darauff Weitze vnnd 
Sprew lieget; Einem Acker / auff welchem Weitzen vnd Vn⸗ 
kraut waͤchſet; Einem Netze / damit man allerley Gattung 
faͤhet; Einer Straſſe / darauff gutte vnd boͤſe anzutreffen; 
Einem Weinſtock / der fruchtbare vnd vnfruchtbare Reben 
trage. 

Inſonderheit wil der Sohn Gottes ſolches auch lehren 
in abgeleſener Gleichnuß⸗Predigt / von den fuͤnff klugen vnd 
fuͤuff thoͤrichten Jungfrawen. Dieſe / bilden ab / die Heuch⸗ 
ler vnd jhre Natur / welehe ſich zwar Chriſten nennen laſ⸗ 


ſen / vnd einen Schein der Gottſeligkeit von ſich geben / aber 


Tim. 3. deren Krafft verleugnen / Sie haben vnnd hoͤren zwar das 
v. 5. 


Wort 


Chriſtliche Valet⸗ vnd Letz Predigt. 

Wort G Ottes / Aber der Teuffel koͤmpt / vnd nimpt daſſel⸗ 2. Tim. 3. 
be von Ihrem Hertzen / auff daß ſie nicht glaͤuben / vnd Se⸗ 7 J. 
lig werden; Sie haben ein todten Glauben / der nicht Wer⸗ Bor: 4 su 
cke hat; Ihre Lampen verleſchen; Sielaffenjhr Liecht nicht re ei 
leuchten vor den Menſchen / daß fie jhre gutte Werck ſehen / . 
vnd der Himliſche Vater gepreiſet wuͤrde / daher iſt jhr Ela] Matth. 5. 
be todt. Item / dieabsrichten Inngfrawen bilden ab die . 16. 
Epicurer / welche nach hren eigenen Luͤſten einher wandeln / 
vnd ſchlechter dinge ſich nicht nach Gottes Wort reguliren 
oder richten wollen / wie Petrus klaͤrlich bezeuget / daß in den 2. Petr. 3. 
letzten Tagen kommen würden Spoͤtter / die nach jhren cige=] v. 3. 
nen Lüften wandeln / vnd ſagen: Wo ift die Verheiſſung 
feiner Zukunfft? Denn nach dem die Vaͤter entſchlaf⸗ 
fen ſind / bleibet es alles / wie es von Anfang der Cre⸗ 
aturen geivefen. Vnd Paulus 2. Tim. 3. Das ſolt dul Tim. 3. 
wiſſen / daß in den letzten Tagen werden grewliche zei⸗ - 
ten kommen / denn es werden Menſchen ſeyn / die von 
ſich ſelbſt halten / geitzig / xuhmraͤthig / hoffertig / vaͤſte⸗ 
rer / den Eltern vngehorſamb / vndanckbar / vnchriſt⸗ 
lich / ſtoͤrrig / vnverſohnlich / Schaͤnder / vnkeuſch / wil. RB 
de / vnguͤttig / Verraͤther / Freveler / auffgeblaſen / 
die mehr lieben Wolluſt / denn GOtt. tis | 

Burch die klugen Jungfrawen aber werden angedeu⸗ 
tet die wahren glaͤubigen Chriſten in der That / welche auß 
Goͤttlichem Wort das wahre Seeligmachende Erkaͤndtnuß Johan. iy. 
GOttes / vnd den Er geſand hat / JEſum Chriſtum / haben | v. z. 
der Regierung des H. Geiſtes gehorſamlich folgen / gebrau⸗ 
chen ſich der wahren Klugheit / vnd gutten Vorſichtigkeit im 


Glauben / im Leiden / im Leben / vnd im Sterben. 


Sie ſehen zu / was ſie glaͤuben / glaͤuben nichts / 
B als! 


Chriſtliche Valet vnd Letz⸗Predigt. 


Rom. $. Sieleidenfläglich: Das iſt / Siefeind gedultig in Lei⸗ 
7% denszeit / denn ſie wiſſen / wie ſie hier mit Chriſto leiden / daß 
Tal 119. ſie auch mit zur Herrligkeit erhaben werden ſollen. Sie le⸗ 
"3%, ben kluͤglich / halten ſich nach dem Worte G Otles / laſſen 


v. 105, 


fal. 23, 4. Sie ſterben kluͤglich: Ob ſie ſchon wandeln im finſtern 


Aa. 7, Thal / fuͤrchten ſie doch kein Vnglück; Troflen ſich ihres 
Err Jeſu / dem ſie auch jhre Seele befehlen vñ vbergeben. 


bolicæ, nig Ihren Seelen Seeligkeit wahr genommen / dem Vnglau⸗ 
ben aber gantz ergeben waren / davon hette Er ſie gern ab vñ 

1 pet. zu rück gehalten. | 

i" 5.9 Am ſtzigen Ende der Welt / in der letzten Stunde / da das 


Ende allerdinge nahe herbey kommen / ſind leider die wenig⸗ 
Philipp. ſten / die da ſehen / daß fie nach Pauli Vermahnung / mit 
. v. 12. Furcht vnd Zittern Seelig werden mochten; Der meiſte 
eheil aber iſ im Vnglauben erſoffen / vnd der ſicherheit erge⸗ 


ben / 


Chriſtliche Valet⸗vnd Letz⸗Predigt⸗ 


. . | Side 
es ben / dencket nicht / daß wir ſeyn ſollen / wie die Menſchen / j 
ſtel/ die auff hren HErren warten / auff daß / wann derſelbe kom⸗ + er 
oet / nett / ſie wachend vnd bereit erfunden werden möchten: Der "* 
ein halben hochnöthig vnd nuͤtzlich iſt / daß jtziger Zeit die abgele⸗ 
big fene paraboliſche Predigt Chriſti / mit andaͤchtigem Herten 
ein betrachtet / vnnd mit fleiß erwogen werde / ſonderlich auch / 
weil darin der Sohn Gottes / ſich ſelbſt einem Braͤutigam / 
£eie bey deme lauter Liebe / Ehre / Freundligkeit / vnd Holdſceligkeit 
daß zu finden / vergleichet / das zukuͤnfftige Ewige Leben aber in 
ele⸗ einer Hochzeitlichen Frewde vorbildet: Wollen demnach 
ſſen vor dißmahl zu gutter letzte / in dieſer vnſer jtzigen Verſam⸗ 
ren lung / kuͤrtzlichen vnd einfaͤltigen Bericht / nach anleitung des 
vn abgeleſenen Textes / anhoren: i 
he Wie wir / vnnd alle wahre rechtſchaffene Chriſten / in] Propofi- 


en / dieſen letzten kuͤmmerlichen zeiten / ung mit den "* 
fuͤnff klugen Jungfrawen gegen die hereinbre⸗ 

ern chende Zukunfft des Himliſchen Braͤutigambs / 

res recht kluͤglich un Jungfraͤwlich verhalten ſollen / 

en. auff daß / wenn Er nukommen wird / wir mit jh⸗ 

bo⸗ me zur Himliſchen Hochzeit Frewde eingefuͤhret 

ere werden mögen. 


ve⸗ G Ott gebe zum Lehren vnnd Hören feine Genade vmb 
au ⸗ EHRE willen / A MEN. 


nd Erflärung. 

I i ONDEM proponirten Lehrpunct vie 
ie, VERE È fürglich / vnnd nach anleitung des abges |bus al. 
fie leſenen Textes zu reden / ſollen wir vns gegen milanda. 
ca “der hereinbrechenden Zukunfft des Himmli⸗ 


nf A h V ij fehen Ji 


Zach. 9. 
17. 


1. Corde, 


1. Petr. 3, 
v. 5. 
1. Cor. 
Y. 54. 


Chriſtliche Valet⸗ vnd Letz⸗Predigt. 
ſehen Ehren Braͤutigams / recht verhalten: Alſo / daß wir 
im Geiſte Jungfrawen werden. 
Jungfrawen ſinds / derer Chriſtus / in ſeiner parabolie 
ſchen Predigt gedencket / vnd zwar ſinds kluge Jungfrawen / 
die mit dem Braͤutigam zur Hochzeit eingegangen: Das 
Volck Gottes / die Iſraeliten / werden genandt die Jung⸗ 
fraw Iſrael / jere m. 31. v. 4. Die Geſpielen / des Koͤniges 
Tochter / ſind Jungfrawen / Plalm. 45. v. 15. Alle rechte 
glaubige Hertzen werden genandt Jungfrawen / welche dem 
Lamb wo es hingehet / nachfolgen / A poc. 14. v. 4. Eine 
reine Jungfraw Chriſto zu zufuͤhren / hat ſich Paulus befleiſ⸗ 
figet/ 2 Cor. in. v. 2. Vnd dahin iſt aller trewen Lehrer 
vii Prediger Ampts verrichtung angeſehen / vñ iſt das Evan⸗ 
gelium / welches ſie an Chriſti fatt predig gen vnd vortragen / dz 
Korn / das Juͤnglinge / vnd der Moſt / ſo Jun gframe n zeuget. 
Demnach ſollen wir klugen vnd reinen Jungfrawen 
anlich werden vnd uns mit jhnen ver gleichen / J Im Hertzen; 
In Reden; Im Leben. Im Hertzen reiner Jungfrawen 
findet ſich nichts / als was ſich zu Tugend / Zucht / vnd Eh⸗ 
ren geziemet / ſolches iſt der ſchoͤnſte Schmuck des jnwendi⸗ 
gen Menfchen / der koͤſtlich für G Ott iſt; Eine Jungfraw 


7. ſorget / was dem HErren angehoͤret / daß fie Heilig ſey / bey⸗ 
de am Leibe / vnd auch am Geiſte: Solche Jungfrawen ſol⸗ 


len alle Rechtglaͤubige / welche dem Himliſchen Ehrenbraͤu⸗ 
tigam gefallẽ wollen) ſeyn. Haben ein Jungfraͤwlich Hertz / 
daß rein ſey im Glauben / vnd zwar in dem wahren Seelig⸗ 
machende Glauben / welcher ſich gründet auff Gottes Wort / 
Geſetz vnd Evangelium / werden ſie das nicht ſagen / ſo 
werden fie die Morgenroͤthe nicht haben / faget Gott / 
åre am 8. Die Augen des HErren fehen En ett 
è Alle 


EhriftliheDalet-undLeg- Predigt: 
Glauben / vnd ohn ſolchen Glauben iſt es vnmoͤglich ere. „ 
Gott zugefallen. Jungfrawñiich vnd rein / ſo vielin diee v. 3. 
fer vnſerer Vnvollkommenheit moglich / ſoll ſeyn vnſer Hertz Hebr in 
von böfen Affecten / Luͤſten / vnnd Begierden. Auß dem v.6- 
Hertzen kommen arge Gedancken / Mord / Ehebruch / Hure⸗ Matt. 15 
rey / Dieberey / falſch Zeugnuß / Laͤſterung / vnd das find; v.19. 
die Stuͤcke / die den Menſchen vervnreinigen. 

Eines fo Jungfraͤwlichen reine Hertzens follen wir ons 
befleißigen / G Ott darumb bitten / vnnd mit Konig David 
ſeufftzen auß dem sn Pſalm: Schaffe in mir Gott ein rei⸗ Palm. r. 
nes Hertz; Damit ſollen wir Ihn anruffen / lieben / dienen | v. 12. 
in Heiligkeit vnd Gerechtigkeit / die Ihm gefaͤllig ſey / vnd es * 55. 
ben wiſſen: Ein Menſch ſehe / was vor Augen iſt / Gott b. . 
aber ſihet das Hertz an. Iſt nun dein Hertz nieht recht⸗ ' 
ſchaffen für Gott / fo ſihet vnd weiß Er es; Er pruͤfet Her⸗ Pal y x. ie. 
gen vnd Nieren / kennet alle Hertzen gewiß / ſtraffet was im [Sap- 1. v. 6. 
Hertzen iſt / vnnd wird den Rath des Hertzen offenbaren: ae 
Welche aber mit Jungfraͤwlichem reinem Hertzen wandeln ER 1 x 
vor Gott / ſind ſchon Selig/follen auff des HErren Berg |pra1.24.v,3. 
gehen / vnd ſtehen an ſeiner Heiligen ſtaͤdte. 

Jungfrawen laſſen das Reden wol an ſich kommen / 2. Ore. 
gebrauchen ſich weniger vnd bedachtſamer Reden / ſchand⸗ Ee 
bare Wort vnd Narrentheidung / oder Schertz / welche jh⸗ N 
nen / als Chriſten / nicht ziemen / laſſen ſie nicht von ſich ge⸗ 
faget werden: Alſo ſollen wir ſeyn langſam zum Reden; CE Jacob. 1,19: 
brauchen vernuͤnfftiger / lieblicher / erbawlicher Reden / vn⸗ | Feier 8 
tereinander reden von Pſalmen / Lobgeſaͤngen / vnd Geiſt⸗ , u ig i 
lichen Liedern; Hingegen aber vnchriſtliche loſe Geſchwaͤtz / Ber 
welche gutte Sitten verterben / meyden / vnd ſolehes ſoll zwar 
allewege geſehehen / doch ſonderlich / wanns anders gehet ＋ 

i B iij denn 


Chriſtliche Valet: vnd Let Predigt. 


Habac.1,4. denn recht iſt; anders / als man gehoffet vnnd gewuͤnſchet 
Rom.iu.i4 hat. Wenn Gott ſeine vnbegreiffliche Gerichte / vnd vner⸗ 
1.Gor.ınıc forſchliche Wege zu erkennen giebt / Da thuts nicht / daß man 
Thren. 1, Mit Vngedult wider G Ott murre / oder der Obrigkeit finte 
way che / beyders iſt ernſtlich verboten. Murret nicht / gleich 
Frodi x, wie jener etliche murreten / vnnd wurden vmbbracht 
v. 23. durch den Verderber: Wie murrẽ die Leute im Lebe 
alſo? Den Goͤttern ſoltu nicht fluchen / vnd den Ober⸗ 
Ber. [en in deinem Volck ſolt du nicht laͤſtern: Fluche dem 
v. 10. Könige nicht in deem Hertzen / vermahnet der Predi⸗ 
A0. 2.5. ger Salomo. Auch ſtehet geſchrieben: Dem Oberſten dei⸗ 
Tbren. 3, hes Volcks ſolt du nicht fluchen: Beſſer aber iſts / daß ein 
v. 39. jeglicher murre wider feine Sünde / vnd billiche Gottes Ge⸗ 
Palm. ug, richte / ſagende mit David: HErr du biſt gerecht / vnd dei⸗ 
v. 75... ne Gericht ſind recht. o) 
3. Vith. Jungfrawen führen ein maͤßiges / ſtilles Leben; So 
follen auch wir vnſere Hertzen nicht beſchweren mit Freſſen 
Theſ. , i. vnd Sauffen; mäßig zum Gebeth ſeyn: wuͤrdiglich wan⸗ 
deln für GOtt / der ons beruffen hat zu feinem Reich / vnd 
Pfalm. 62. zu feiner Herrligkeit; Sonderlich ſtille zu Gott ſeyn / Durch 
ſtille ſeyn vnd hoffen werdet jhr ſtarck ſeyn / ſagt der Pro⸗ 

vis. phet Eſaias am 30, Capitel. 5 
II. LI. Wollen wir vns mit den fuͤnff klugen Jungfrawen 
Sponfo | gegen die hereinbrechende Zukunfft des Himliſchen Ehren⸗ 
obviädo. | Braͤutigams recht kluͤglich verhalten / auff daß wir mit ihm 
zur Himliſchen Hochzeit Frewde eingefuͤhret werden moͤgen / 
Sollen wir auß / vnd dem Braͤutigamb entgegen ges 
hen. So lautet der Text: Denn wird das Himmelreich 
gleich ſeyn zehen Jungfrawen / die jhre Lampen nah⸗ 
men vnd giengen auß / dem Braͤutigam entgegen. 


Der 


* 


i 


N 


I X S N NX o 


W Aa €e— è dl àl‘ 


Chriſtliche Dalet- vnd Leg Predigt 


Der Bräutigam iſt Er ſelbſt / der HErr JEſus / die⸗ Qui 
5 


fen ſchoͤnen Nahmen hat er ſchon gefuͤhret / ehe Er ins Fleifeh 
kommen / im 19. Pſalm: Ipfe tanquam Sponſus proce- 
dens de chalamo ſuo; Er gehet wie ein Braͤutigamb 
herauß auß ſeiner Kammer; Er eignet Ihm denſelbten 
ſelber zu / Marc. 2. Wie koͤnnen die Hochzeitleute faſten / 
weil der Braͤutigamb bey jhnen iſt? Alſo lange der 
Braͤutigam bey ſhnen iſt / koͤnnen ſie nicht faſten. Wer 
die Braut hat / der iſt der Braͤutigamb. So fuͤhret derowe⸗ 


gen der Sohn Gottes ſolchen Ehren ahmen billich / weil er 


fich mit ſeiner Geſpons / der Chriſtlichen Kirchen / vetlobet 
in Ewigkeit / vertrawet in Gerechtigkeit / vnd Gericht / in 
Gnade vnd Barmhertzigkeit; Dieſelbte liebet Er hertzlich / 


helt jhr Trew vnd Glauben ewiglich / ſchuͤtzet fie gewaltig⸗ 
lich / vnd ift bereit / ſie heim zufuͤhren in feinen: Himliſchen 
Frewden Pallaſt / allda Et ſie von den reichen Guͤttern ſei⸗ 
nes Hauſes ſaͤttiget / vnd ſein Reich zum Erbtheil eingiebt. 


Die ſaͤmptlichen Jungfrawen gehen auß / dem Braͤu⸗ 
tigam entgegen / aber den Thoͤrichten iſts kein rechter ernſt / 


weil ſie nicht Oele zu jhren Lampen mit nahmen / vnnd den 


Braͤutigam verſaͤumeten: Die klugen aber nahmen Oele zu 


jhren Gefaͤſſen / ſampt ihren Lampen. Durch die Lampen 


verſtehet man im Babſtthumb den Glauben / durchs Oel 


die gutten Wercke; Aber ſolche Meynung iſt falſch / ſintemal 
der Text von allen zehen Jungfrawen meldet / daß ſie Ihre 
Lampen gehabt / da ſie doch nicht alle mit dem Braͤutigamb 


zur Hochzeit eingegangen / vnd Seelig worden. 


Durch die Lampen aber wird eigentlich verſtanden das 


Wort &Dttes/ welches iſt ein helleleuchtendes Liecht / daß 


da ſcheinet in einem tunckelen Ort / biß der Tag anbreche / 


vnd der Morgenſtern auffgehe in vnſerem Hertzon / wie Pe⸗ 
trus 


Qui eſt 


fal. 15. 6. 


v. 19. 


Joh. 3.29. 


Hoſe. 15 
v. 19. 


| Lampa- 
‘des quid? 


Chriſtliche Valet⸗vnd Le Predigt: 
trus redet / 2. Ep. 1. Cap. Solche Lampen haben beydes 
die klugen vnd thoͤrichten Jungfrawen zugleich; Das Wort 
G Ottes wird allen in gemein geprediget / vnnd Fans ein 
Heuchler ſo wol hoͤren / als ein rechtſchaffener Chriſt / aber zu 
ſehr vngleichem ende: Denn wie Paulus ſpricht / 2. Cor. 2. 
ſo iſt das Evangelium etlichen ein Geruch des Lebens 
zum Leben; Etlichen ein Geruch des Todes zum tode. 
Durch das Oele aber / welches nothwendig zu den Lam⸗ 
pen gehoͤret / wann fie anders brennen follen / wird verſtan⸗ 
den der wahre Glaube an CHRiſtum IEſum / vnd der Sa 
Geiſt / der den Glauben im Hertzen anzünden / auffblaſen / 
vnd biß ans Ende erhalten muß / Daran mangelts nu den 
thörichten Jungfrawen / Ihr Hertz iſt allerdinges Glaub⸗ 
vnd Geiſtloß / darumb ſind ſie auch jhrer Lampen nicht groß 
gebeſſert / G Ott gebe / wie hoch ſie auch jmmermehr damit 
einher prangen mogen: Denn ein Menſch / das GOtles 
Wort hoͤret / vnd darauß weiß / was es thun vnd laſſen ſol / 
kehret ſich aber nicht dran / ſondern ſchlaͤgts in wind / vnnd 
lebet immerfort nach feines. Hertzen Luſt / der laͤdet jhme zwy⸗ 
fach Verdamnuß auff den Hals / wie der HErr ſelber be⸗ 
jenget / Luc. 12. Der Knecht / der ſeines Herren willen 
weiß / vnd hat ſich nicht bereitet / auch nicht nach ſei⸗ 
Inem willen gethan / der wird viel Streiche leiden muͤſ⸗ 
ſen / Vnd Johan. 12. fpricht Er: Das Wort / welches 
ch geredt habe / das wird jhn richten am juͤngſten 
Tage. Vnd Matth. 5. Es werden nicht alle / die zu 
mir ſagen / HErr / HErr / in das Himmelreich kom⸗ 
men / ſondern die den Willen thun meines Vaters 

im Himmel. 

Nach dem Exempel der klugen Jungfrawen ſollen wir 
auß 


Oleum 


quid? 


v. 47. 

Chriſtliche Vulet⸗ vnd Letz⸗Predigt⸗ 


aus / vnd dem Braͤutigam entgegen gehen; Das Ausgehen 
muß beides leiblich vnnd geiſtlich geſchehen: Leiblich zwar / 
daß man außgehe von Babel / vermuͤge des ernſten Befehls 
GOdcTtes: Gehet auß von Babel. Vnd abermal; 
Gebet auß von jhr / mein Volck / daß ihr nicht theilhaf⸗ 
tig werdet jhrer Suͤnden / auff daß Ihr nicht empfa⸗ 
het etwas von jhren Plagen / deñ jhre Suͤnde reichen 
biß an Himmel / vnd Gott dencket jhren Frevel: Vnd 
alſo den HErren ſuche / wo Er mit ſeinem reinen Wort / vnd 
dem rechten Gottes dienſt zu finden ift. So gieng Abraham 
von Vr auß Chaldea / Gen. Ii v. 31, Loth von Sodom / 
Gen. 19. v. 17. Die Iſraeliten aus Egypten / Exod. 12. v. 27 


Geiſtlich aber / daß man dem Teuffel vnd den argen Exem⸗ 


peln der Welt den Rücken kehre / ſich der Welt nicht gleich 
ſtelle / von der Welt vnbefleckt behalte / nicht am Joch zie⸗ 
he / mit den Vnglaͤubigen / nicht wandele im Rath der Gott⸗ 
loſen / die Geſellſchafft boͤſer Leute aͤuſſere / ſintemal wer 
Pech angreifft / der beſudelt ſich damit; Mit dem Leibe auff 
Erden / mit dem Hertzen vnd Gedancken im Himmel ſey. 
Das entgegen gehen aber geſchehe 1. Mit einem 
Chriſtlichen Leben vnd Wandel. Welches beſtehet fuͤr⸗ 


naͤmlich in der wahren Gottſeligkeit / daß man ſich gegen 


G Ott verhalte Heilig / Ihn mit dem Hertzen liebe / mit dem 
Munde lobe / vnd mit den Wercken gebuͤhrlich ehre vnnd 
diene / nach der erſten Taffel der Heiligen Zehen Gebot: 
Daß man ſich gegen dem Nechſten gerecht / gegen ſich ſel⸗ 
ber aber zuͤchtig verhalte. 2. Mit eyferigem vnd hertzlichem 
Gebeth; Weil menſchliche Vernunfft meynet / der Braͤu⸗ 
tigam ſaͤume mit ſeiner Zukunfft / (da es doch vor den Au⸗ 


gen G Ottes kein ſaͤumen iſt / der HErr verzeucht nicht die 
C 


Exeundü 
Corpo- 
raliter. 


Ela. 48. 
v. 20. 
Apoc. 18. 


v. 4. 


Efa. 55.6, 


Spiritua- 
liter. 
Rom. 12. 2, 
Jacob. 7. 27. 
2. Cor. 6. 
v. 14. 
Syr. 13. v. 1. 
Sponſo 
obviadü, 
1. Pia vità 


Tit. 2. v. 13. 
2. Oratio 
ne devo- 

å. 


a 


Verheiſ⸗⸗ 


Chriſtliche Balet: ond Letz Predigt. 


luca i 3 CHE 3 
2. Pet. z. Verheiſſung / wie es etliche vor einen Verzug achten Sons 
v. 9. dern Er hat Gedult mit vns / vnnd wil nicht / daß jemand 
verlohren werde / ſondern daß ſich jederman zur Buſſe keh⸗ 
re /) weil in der Kirchen Ketzereyen vnnd falſche Lehren; Im 
weltlichen Regiment Empoͤrung vnd Auffruhr; Im Hauß⸗ 
ſtande Zanck vnd Zwytracht vberhand nehmen: Die Truͤb⸗ 
ſall auch der letzten boͤſen zeit / je länger je groͤſſer werden / 
gehen wir billich dem Braͤutigamb entgegen / nut eyfrigem vñ 
hertzlichem Gebethe: ; 
Herr IEſu Chriſt / du machſt es lang / 
Mit deinem juͤngſten Tage / 
Den Menſchen wird auff Erden bang / 
Von wegen vieler Plage 
Kom doch / kom doch / du Richter groß / 
Vnd mach vns in der Gnaden loß / 


Von allem Bbel / AM EN. 
Ja kom HErr IE ſu - 
Apoc22.] Kom du ſchoͤne Fremden-Crone/bkib nicht lange / 
8 Deiner wart Ich mit verlangen. 


Wie aber die klugen Jungfrawen nicht allein dem Braͤu⸗ 
tigamb entgegen gehen / ſondern auch / da Er ſich ein wenig 
ſaͤumet / ſeiner Zukunfft mit Gedult erwarten: Alſo ſollen 
auch wir vnter allem Creutz / Verfolgung vnd Truͤbſall vn⸗ 

Luc. 21. {fere Seele mit Gedult faſſen / vnnd eben wiſſen / der HErr 
v. 19. werde vns nicht verſaͤumen / vermoͤge feiner troſtreichen vere 
Ebr.13.5. heiſſung: Ich wil dich nicht verlaſſen noch verſaͤumen. 
Habac. 2. Ob aber die Weiſſagung verzeucht / ſo harre jhr / fie wird 

5. 4. gewißlich kommen / vnd nicht verziehen. : 
PIL III. Vors Dritte / Sollen wir vom Suͤndenſchlaff / 
Evigilan- darin wir auß Menſchlicher Schwachheit zu ſtecken pflegen / 
do. auffwachen: Die Jungfrawen allzumahl fallen inn einen 
Schlaff 


SS de Va e SEN SEER VE 


Chriſtliche Valet vnd Lek-Predigt. 


Schlaff / durchs Geſchrey aber / ſo erſchollen / wachen ſie auff / i 
vnd wiſchen jhnen / ſonderlich die klugen / den Schlaff auß den 
Augen / vnd ſind fertig / den Braͤutigam zu empfahen: So 


meldet der Text: Da nun der Braͤutigamb verzog / 


wurden ſie alle ſchlaͤffrig / vnnd entſchlieffen. Daß die 


klugen Jungfrawen ſo wol / als die thoͤrichten / einſchlaffen / 


iſt eine Anzeigung / daß auch die klugen vnd wahren Chriſten 
bißweilen auff eine Thorheit gerathen / vnd in einen Suͤn⸗ 


denſchlaff fallen: Denn mit ons armen Evr⸗Kindern / iſts 
in dieſer Sterbligkeit noch nichts vollkommenes / ſondern ep: 
tel Stuͤckwerck / zu vnſerer Widergeburth vnd Ernewerung 
im Heiligen Geiſt / wird nur ein Anfang gemacht / welche 
erſt dort im zukuͤnfftigen Ewigen Leben vollzogen werden 
wird / daher man ſihet / wie auch bey den greſſeſten Heiligen 
allezeit groſſe Schwachheiten mit vnterlauffen / vnd daß fie 


offt auß Schwachheit des Fleiſches / vnd angetrieb des Teufz | 

fels / in ſchwere fälle gerathen / wie an Moſe Aarone / Da⸗ Der 
i 2 co e + Ape od. 32.4. 

vid / Petro / vnd den andern Juͤngern Chriſti zu ſehen: Da⸗ 2, sam. ır. 


Her es denn kein wunder iſt / daß allhie vermeldet wird / daß IM i 
Hatt. 26. 


beydes kluge vnd thoͤrichte Jungfrawen vom Schlaff vber⸗ 
eylet worden, i 
Die wahren Chriſten aber / (abgebildet an den fuͤnff 
lugen Jungfrawen) hengen dem Welt vnd Suͤndenſchlaff 
nicht ſo ſehr nach / daß fie darüber jhr Heyl vnd Sceligkeit 
verſchlaffen oder verſchertzen / vnd den Braͤutigam verſaͤu⸗ 
men ſolten / Sondern ſie wachen zu recht auff / wann das ge⸗ 
ſchrey erſchillet: Der Broͤutigam kompt: vnd find ſertig / 
Ihm entgegen / vñ zur himliſchen Hochzeitfreude einzugehen. 
Soleh Geſchrey / Der Bräutigam kompt / ſchallet 


V. LO. 


v. 74. 


excitati, 
clamore 


vnd wird gebyret auff allen Cantzeln / je naͤher der Braͤuti⸗ (nante, 


C ij gam 


Chriſtliche Valet vnd Letz⸗Predigt. 
1. gam herbey kompt / jemehr trewe Lehrer vnd Prediger jhren 
in omni- Mund auffthun / Sünden vnd Laſter ſtraffen / vnd die E⸗ 
bus fug- picuriſche Welt zur Buß vnd Beſſerung anmahnen; Vnd 
geltis. ob fie wol bey den meiſten nichts fruchtbarliches außrichten / 
auch mit ihren Straff Predigten fehlechten Danck verdie⸗ 
nen / ſo haben ſie dennoch / als trewe Diener / jhres Herren 
Befehl erfuͤllet / (der jhnen mit groſſem ernſt eingebunden 
Eni. 5g. hat: Ruffe getroſt / ſchone nicht / erhebe deine Stime 
v. 1. me / wie eine Poſaune / vud verkuͤndige meinem Volck 
ihr vbertretten / vnd dem Haufe Jacob jhre Sünde.) 
ihr. Gewiſſen ſalviret / vñ jhre Seele errettet; Die Vngehor⸗ 
ſamen aber ſollen jhr Vrtheil vñ Gericht ſchon empfinden. 
TAR Das Geſchrey / Der Braͤutigam kompt / ſchallet 
in omni- in aller Menſchen Hertzen vnd Gewiſſen / darinn fie vber⸗ 
lene. zeuget werden / daß die vielfaltigen Zeichen vnd Wunder / 
" welche eine fo geraume zeit daher / im Himmel vnd auff Er⸗ 
den vns vorgeſtellet worden / gewiſſe Vorbothen ſeyn des 
Juͤngſten Tages / vnd des hereinbrechenden Braͤutigams. 
«tt, Am allergewaltigſten wird dif Geſchrey / der Braͤu⸗ 
in extre · tigam kompt / ergehen / wann der letzte Poſaunenſchall des 
Da xv Ertz Engels / davon Himmel vnd Erde / Berg vnnd Thal 
anctubæ ęxzittern / vnd vber einen hauffen fallen werden / wird gehe 
ret werden / gleich wie dort Jol. am 6. die Mawren zu Jeri⸗ 
cho ober einen Hauffen fielen / da die Iſraeliten in die Pon 
ſaune blieſſen / vnd ein Feldgeſchrey machten. 

Solch Geſchrey / der Braͤutigam kompt / iſt nichts 
anders / als eine ermunterung der Hertzen / daß wir den 
Suͤndenſchlaff ſollen fahren laſſen / vnd mit wackerem Seif 
des Braͤutigams C.HRiſti IEſu erwarten. 

Dar zu vermahnet Er ſelber alle Menſchen ingemein / 

im 


V. 10. 

im Beſchluß der Paraboliſchen Predigt: Darumb wa⸗ 

det; Vnd Luc. 21. Seid wacker allezeit: Vnd Paulus v.36. 
ſpricht: Wachet recht auff: Jedweder inſonderheit wird 1. Cor. 15. 
angeredet: Wache auff / der du ſchlaͤffeſt / vnd ſtehe auff 7-34 
von den Todten / ſo wird dich Chriſtus erleuchten. 

Solch wachen / vnnd auffſtehen / vom Suͤndenſchlaff Quomo- 
geſchihet Geiſtlicher weiſe / wenn die Augen fehlaffen / daß ee war. 
das Hertz zu GOtt wache / daß man der Sicherheit / derer 
die Menſchen leider ſehr ergeben / abſage / vnnd haſſe / nicht 
geſinnet ſey / wie der vnnuͤtze Knecht / Matth. 24. der in ſei⸗⸗ v. 48. 
nem Hertzen ſagte: Mein HErr kompt noch lange nicht; 
Daß man die Suͤnde nicht herrſchen laſſe in dem ſterblichen 
Leibe / jhr gehorſam zu leiſten; Auch der Suͤnden nicht be⸗ 
gebe die Glieder zu Waffen der Vngerechtigkeit; Daß man p om. 13 i 
ablege die Werck der Finſternuß / vnnd anlege die Waffen | His 
des Liechts; In ſteter vbung der Gottſeligkeit fich befinden 
laſſe / des anbefohlnen Ampts trewlich vnd fleißig abwarte / 
vnd ja wol fuͤrſehe / daß man nichts thue oder laſſe / dadurch 
das Gewiſſen beſchweret werden moͤchte: Vnd alſo / laut der 
Ermahnung des HErren / Luc. 12. gleich ſey denen Mente 
ſchen / die jhre Lenden laſſen vmbguͤrtet ſeyn / vnd jhre Liech⸗ 
ter brennen / vnd auff jhren Herren warten / wenn Er auff⸗ 
brechen wird von der Hochzeit / auff daß / wenn Er kompt / 
vnd anklopfft / ſie Ihm bald auffthun. 

Solcher geſtalt auffzuſtehen / vnd zu wachen / ſoll vns 

nicht allein bewegen obberuͤhrter Befehl / ſondern auch die L 
Vngewißßheit der zeit / wann der Bräutigam kommen wer⸗ 
de: So gewiß / als es ift / daß Er kommen wird / ſo vngewiß 
iſts / wann Er kommen werde / entweder mit dem Todes⸗ vnd 
Sterbeſtuͤndlin / oder mit ſeiner Majeſtaͤtiſchen Erſcheinung 
ij zum 


Rem. 6, 


Chriſtliche Balet⸗vnd Letz Predigt. 

zum Gericht. Dahin gehoren die Wort am ende der Para⸗ 
boliſchen Predigt: Ihr wiſſet weder Tag noch Stunde / 
in welcher des Menſchen Sohn kommen wird. Vnd 
5. J. | Marco, Wachet / denn jhr wiſſet nicht / weñ der HErr 
des Hauſes kommet / ob Er kommet am Abend / oder 
zu Mitternacht / oder vmb den Hanenſchrey / oder des 
Morgens / Auff daß Er nicht ſchnellkomme / vnd fin⸗ 
de euch ſchlaffend. Er wird kommen zu einer Stuns 
5. 44. de / da mans nicht meynet / Match. 24. Wie ein Fall⸗ 

1. Thel. 5 ſtrick / Luc. 21. Wie ein Dieb in der Nacht / 2. Pet. 3 
Vnſer Teytſaget: Zu Mitternacht kam der Braͤu⸗ 
tigam / welches nicht dahin zu verſtehen / als ob die Zukunfft 
des HErren / eben an die Mitternachtzeit gebunden ſey / vnd 
man ſich den tag vber derſelbten nicht verſehen duͤrffte; Sol⸗ 
che Meynung hat es gar nicht fondern der Err wil viel 
mehr andeuten / Er werde vnverſehens kommen / wie der 
Exod, 12. Würg Engel in Egyptenland / Wenn alles in Epicuriſcher 
Sicherheit wuͤrde erſoffen vñ entſchlaffen ſeyn: Denn gleich 
wie man zu Mitternacht am tieffeſten vnd feſteſten ſchlaͤfft⸗ 
Alſo / wil der H Err ſagen / werte Er mit feiner Zukunffther⸗ 
ein brechen / wann die Welt in allerley Suͤnden gleichſam 
entſchlaffen / wann es den Weltkindern am aller vngelegen⸗ 
ſten ſeyn wird / vnnd ſie dencken werden / die Zukunfft des 


„ 3. HHErren ſey am aller weiteſten. 
2. Vber das / angedeuteter maſſen auffzuſtehen⸗ vnnd zu 
wachen / ſoll vns auch bewegen der Nutz / welchen Chriſtus 
v. 37. der HeErr ſelber andeutet / ſagende / Luc, 12. Seelig ſind 


die Knechte / die der HErr / ſo Er kompt / wachend fin; 
det. Vnd Apo. v. if. Seelig ift der da wachet / vñ 
belt feine Kleider / daß er nicht bloß wandele / vnd man 


nicht 


Chriſtliche Valet⸗ vnd Letz Predigt. 


micht feine Schande ſehe. Ach ſo laſt vns derowegen 
taͤglich vnd hertzlich mit der Chriſtlichen Kirchen beten :We⸗ 


cke du vns auff / O lieber HErre Gott / daß wir bereit 
ſind / wann dein lieber Sohn kompt / Ihn mit Frew⸗ 
den zu empfahen / vnd dir mit reinem Hertzen zu die⸗ 
nen / Durch denſelben deinen lieben Sohn JEſum 
CH Riſtum vnſern HErren. 

Iv. Wollen wir vns mit den fuͤnff klugen Jungfrawen 
gegen die hereinbrechende Zukunfft des Himliſchen Ehren⸗ 
Braͤutigams / recht kluͤglich verhalten / auff daß wir mit jhm 
zur Himliſehen Hochzeit Frewde eingeführet werden moͤgen / 


o follen wir vnſere Lampen ſchmuͤcken: So meldet der 2 ert: 
Da ſtunden dieſe Jungfrawen alle auff / vnd ſchmuͤck⸗ 


ten jhre Lampen. 

Durch vorgegangenes Geſchrey werden jhre Gewiſſen 
rege gemacht / daß ſie ſich ſelber pruͤfen vnd erforſchen / vnd 
jhre Hertzen befehen / wie es vmb dieſelben / da ſtzt der Braͤu⸗ 
tigamb verhanden / beſehaffen ſey / da findet ſich bald bey den 
thoͤrichten groſſer mangel / fie getrawen mit ihren Lampen / 


mit jhren ledigen Hertzen / nicht zu beſtehen vnd fortzukom̃en / 
ſhre Lampen wollen verleſchen / denn es mangelt jhnen an 


Oel / welches ſie nun erſt entlehnen / vnnd von andern bor⸗ 
gen wollen; Aber ſie bewerben ſich vmbſonſt empfangen 
eine abſchlaͤgige Antwort / vnd werden / gantz hoͤniſcher wei⸗ 
ſe / zun Kraͤmern gewieſen: Die Klugen aber ſchmuͤcken vnd 
verſehen jhre Lampen / mit dem Oel / ſo ſie bey der Hand / 
vnd jhnen zu rechter zeit eingeſchafft hatten; Alſo follen auch 
wir die Lampen vnſerer Hertzen ſchmuͤcken vnd verſehen mit 
dem Oel wahren / brennenden / vnnd vngefaͤlſchten Glau⸗ 
bens an JEſum Chriſtum vnſeren Heiland. Mit ſolckem 

; vnd 

Proprià. vnd zwar eigenem Glauben muß cin jeder Chriſt die Lam⸗ 


2. Cot. 4. 


1. Cor. 10. 
v. 12. 


pen ſeines Hertzens ſchmuͤcken. 

Niemand kan mit frembdem Glauben ſich ſchmuͤcken 
vnd behelffen; Der Gerechte lebet ſeines Glaubens / 
faget Habacuc am ꝛ. Niemand kan einem andern zur Ses 
ligkeit ſeinen Glauben mittheilen; So wenig einer mit eines 
andern Auge ſehen / mit eines andern Ohr hoͤren / mit eines 
andern Zunge reden / oder ſchmecken kan; ſo wenig kan je⸗ 
mand eines andern Glauben leben. Wie es einen Hungri⸗ 
gen nichts hilfft / daß ein ander ſatt jſſet §ͤuvnd einen Durſti⸗ 
gen / daß ein ander ſatt trincket; ja wie es einen Krancken 
nicht hilfft / daß ein ander kraͤfftige Artzneyen brauchet Ab 
fo mag auch einer mit eines andern Glauben die Genade 
Gottes zu ſeiner Seeligkeit nicht ergreiffen. ; 

Ich fage noch einmahl / kein Heiliger kan einem an⸗ 
dern von feinem Oel / das iſt / von ſeinem Glauben / was mit⸗ 
theilen / ein jeglicher hat gnugſamb mit ſich ſelber zu thun / 
daß Er ſein Oel biß ans Ende richtig behalte / ſintemal wir 
dieſen Schatz in jrrdiſchen vnd gebrechlichen Gefaͤſſen tra⸗ 
gen / da man gar leicht anſtoſſen / vnd ſchaden nehmen fan: 
Daher S. Paulus nicht ohn vrſach ſo trewlich warnet: 
Wer ſich leſt duͤncken / er ſtehe / mag wol zuſehen / daß 
er nicht falle. 

Denn es iſt mit dem Glauben eines Chriſten bewand / 
wie mit einer brennenden Lampen / ſo lange dieſelbe Nah⸗ 
rung hat / brennet ſie / vnd giebt einen Glantz von ſich [fo 
bald aber derſelben die Nahrung entzogen wird / vnd man 
mit dem Hel nicht nachgeuſt / gehet fie auß / vnnd ſitzet der 
Menſch in dicker Finſternuß: Gleichergeſtalt gehets auch 
mit vnſerem Glauben zu / ſoll derſelbe tawren / ſo muß er ſeine 

Nah⸗ 

Nahrung haben / welches iſt fleißiges Gehör Goͤttlichen] que * | 


Wortes / dadurch der Geiſt Gottes kraͤfftig vnnd thaͤtig iſt: paratur 

Denn wie der Apoſtel Paulus ſpricht: Der Glaube kom⸗verbi au- 
met auß der Predigt / das predigen aber durch das | la 
Wort Gottes. Gleich wie nu aber der Glaube durch | Kom. 10. 
das Gehoͤre Goͤttlichen Wortes im Hertzen angezuͤndet 
wird: Alſo wird er auch durch ſolch Gehoͤr vnd fleißige Be⸗ 


Frequen- 


trachtung ernehret vnd erhalten: Darzu dann auch cin fleiſ⸗ e do 


figes Gebeth wil vonnoͤthen ſeyn / daß man mit den lieben] ne 

Apoſteln bitte vnd bete: HErr ſtaͤrcke vns den Glauben. Loc... 
Demnach iſt eine lautere / nichtige / vn verantwortliche] Refur: o- 

Vermeſſenheit / wann fich Ordens Perſonen im Bapſtthum pinionis 


ruͤhmen / daß ſie von jhren vbrigen vermeynten gutten Wer⸗ Pontif. 


cken / welche ſie nicht alle felber bedoͤrffen / anderen mitthei⸗ 

len / vnd folchergeftalt zur Seeligkeit behuͤlfflich ſeyn koͤnd⸗ 

ten. Sind wir alleſampt wie die Vnreinen ? Iſt all vnſere ER-s4.v.8. 
Gerechtigkeit / wie ein vnflaͤtig Kleid e Muͤſſen vmb Verge⸗ PAL 32.v.6. 
bung der Sünden bitten alle Heiligen e Iſt fuͤr Gott kein Le⸗ ig 
bendiger gerecht ? Kan vor jhm niemand deſtehen / ſo er Suͤn⸗ Luc. 1.10. 
de zurechnen wil? Sind wir vnnůͤtze Knechte / wann wir al⸗ i 


les haben gethan / was vns befohlen iſt ? Wo iſt vnd blei⸗ 


bet dann die vbrige Heiligkeit / die man andern vmb Geld 


verkauffen / oderauß beſondrer milde vmbſonſt mittheilen kan. 


Der Herr IEſus aber iſts / auß deſſen Fülle wir als 
le genommen Gnade vmb Gnade / der kompt vns mit ſeinem Joh. 1,56. 
vollkommenen Gehorſamb / vnd thewren Verdienſte / mit 
feiner Heiligkeit vñ Gerechtigkeit zu ſtatten / deſſen Verdienſt 
den Glaͤubigen zugerechnet wird / gleich wie vnſere Suͤn⸗ 
den Ihme find zugerechnet worden; Auſſer dem iſt kein an⸗ 
derer / deſſen Verdienſt ch at andern zugerechnet wer 
{ ben 


PL. 16. 4. 


1. Cor. 1. 
v. 70. 


Act. 3.39. 


Jerem. 2. 
v. 31. 


Gen. 41. 
v. 42. 


V. 
Præparå- 


do. 

den moͤchte / ſondern die jenigen / welche einem andern nache 
eylen / werden groß Hertzeleid haben; Welche ſich auff jrgend 
eines andern Verdienſt oder gutte Wercke verlaſſen wol⸗ 
len / ſind den thoͤrichten Jungfrawen gleich / die bey den 
Kraͤmern / Oel zu jhren Lampen kauffen wolten / da ſie aber 
widerkamen / war die Thür ſchon verſchloſſen / vnd ſie wor⸗ 
den abgeweiſet. 


Chriſtus iſt vns gemacht von G Ott zur Weißheit / nnd 


zur Gerechtigkeit / vnd zur Heiligung / vnd zur Erloͤſung. Wer 
an dieſen glaͤubet / der iſt Gerecht. Vnd eben ſolcher Glau⸗ 
be iſt der rechte Schmuck / damit wir die Lampen vnſerer Her⸗ 
tzen zieren vnd verſehen ſollen. 

So wenig nu eine Jungfraw jhres Schmuckes vergiſ⸗ 
ſet / fo wenig follen wir dieſes vnſers beſten Hertzſchmuckes 
vergeſſen. Ohn Glauben iſts vnmoͤglich Gott zugefal⸗ 
len. Das iſt der Heilige Schmuck / in welchem wir vielmehr 
prangen koͤnnen / als Joſeph / da jhm Pharao ſeinen Ring 
an ſeine Hand thaͤt / jhn mit weiſſer Seiden bekleidet / vnd 
eine guͤldene Ketten an ſeinen Hals hieng. In ſolchem 
Schmuck moͤgen wir auch ſtattlicher prangen / als die Dir⸗ 
nen / derer Schmuck zwoͤlff Monden waͤren muſte / ehe fie 
vor den König Ahaſverum geſtellet worden / Eſth. 2. v. 2. 

v. Letzlich wollen wir vns recht kluͤglich verhalten / 

daß wir mit dem Himmliſchen Ehren Braͤutigam zur Ewig⸗ 

| waͤhrenden Hochzeitfrewde eingehen moͤgen / follen wir vns 

darzu gebuͤhrlich bereiten / vnſer Text meldet ferner alſo: Vñ 

welche bereit waren / giengen mit jhm hinein zur Hoch⸗ 

zeit / vnd die Thür ward verſchloſſen / ꝛc. Solches iſt eben 
von den klugen Jungfrawen geredet. 

Jungfrawen / welche auff gemeinen Hochzeiten Braut 

vnd 


Chriſtliche Valet⸗vnd Letz⸗Predigt. 


vnnd Braͤutigam zu Ehren erſcheinen / vnnd deroſelbten 
Hochzeitlich Ehrenfeſt zieren helfen wollen / bereiten ſich dazu 
mit beſonderm fleiß / offt lange zuvor / ehe der Hochzeitliche 
Ehrentag herbey kompt. Andere eingeladene Hochzeit: 
gaͤſte find bedacht / wie ſie ſich nieht alleine mit einem Hoch⸗ 


zeitlichen Ehrenkleide darſtellen / ſondern auch ſonſt alles 


zierlich vnnd gebuͤrlich vornehmen wollen / daß weder dem 
Braͤutigam / noch den andern anweſenden Gaͤſten ichtwas 


verdrieß geſchehe. 


Iſt man nu ſo klug vnd ſorgfaͤltig / in fo geringfchägis 


gen ſachen / die bloß vnd allein zur Augenluſt gerichtet ſeyn / 
wieviel tauſendmal mehr ſolten wir ſolche Sorgfaͤltigkeit an⸗ 
wenden / in denen ſachen / welche vnſer Seelen Heyl vnnd 
Sceligkeit betreffen / damit wir in dem rechten Hochzeitkleide 
erſcheinen / vnd ſo wol dem Himliſchen Braͤutigam / als ſei⸗ 
nen Hcechzeitgaͤſten gefallen moͤgen. 


Solche Zubereitung aber ſoll vorgenommen werden / 5 


kluͤglich / das iſt / gebuͤhrlicher maſſen / vnd beſtehet nicht in Debite 
euſſerlichem Gepraͤnge / daß man ſich mit guͤldenen oder modo. 


Perlenen Ketten / oder anderen koͤſtlichen Kleynodien behen⸗ 
ge / in einem ſaubern vnd zierlichen Kleide ſehen laſſe / ſon⸗ 
dern die zubereitung muß jnnerlich im Hertzen geſchehen / 
das Hertz muß mit wahrer Buß vnd Bekehrung zu GOtt | Prnitem 
geſaͤubert vnd gereinigt ſeyn / vnd darinnen muß brennen die . 
rechte Lampe des Glaubens / ohn welchen / wie kurtz zuvor Hebr. 18 
geſagt / kein Menſch GOTT dem HENren gefallen kan. 
O wie recht vnnd wol bereitet man ſich alſo / Denn eben 
die Buß if G Ott ein recht angenehmer Gottes dienſt / wie 
Sprach 35. ſaget: Von Suͤnden laſſen / das iſt cin Got⸗ yr. 35. 5 
tes dienſt / der dem HErren gefaͤllet / vnnd auffhoͤren vnrecht 

O ij zuthun 


Pfalm.sı. 
v. 19. 


Chriſtliche Valet⸗ vnd Letz Predigt. 
zuthun / das iſt ein recht Suͤhnopffer: Die Opffer / die Gott 
gefallen / ſind ein geaͤngſteter Geiſt / ein geaͤngſtes vnd zuſchla⸗ 
gen Hertz wirſtu G Ott nicht verachten. Durch die Buß 


Luc. 15, | werden die Heiligen Engel erfrewet; Vnd denen die ſich 


v. 10. 


1. Joh. 1.9. 
Ezech. 8. 
v. 21. 


da 


alfo bereiten / iſts in viel wege heilſam vnd miglich: So wir 
vnſere Sünde bekennen / ſo iſt G Ott trew vnd gerecht / daß 
Er vns die Sünde vergiebet / vnnd reiniget ons von aller 
Vntugend / ſagt S. Johannes. Vnd der Prophet Ezechiel 
ſpricht am 18 Cap. Wo ſich der Gottloſe bekehret von 
allen ſeinen Suͤnden / die Er gethan hat / vnd helt alle 
meine Rechte / vnd thut recht vnd wol / fo fol er leben / 


vnd nicht ſterben. 


So muß folche zubereitung auch geſchehen / zu bequaͤ⸗ 


Tempo-| mer zeit / das iſt / man muß mit ſolcher Buß nicht ſaͤumen / 
re juſto. ſelbige nicht von einer Zeit zur andern / von einem Tag zum 
Syr, 5: 8. andern auffſchieben / denn fo ſpricht Sprach 5. Cap. Vers 


zeuch nicht dich zum HErren zu bekehren / vnd ſchieb es 
nicht von einem Tag auff den andern ⸗ Denn ſein 
Zorn kompt plotzlich / vnd wirds raͤchen / vnd dich vere 


cap. i. 22. terben; Vnd Cap. 18. Spare deine Buſſe nicht / biß 


du kranck werdeſt / ſondern beſſere dich / weil du noch 
ſuͤndigen kanſt. Verzeuch nicht from zu werden / vnd 
harre nicht mit Beſſerung deines Lebens / biß in Tod. 
gu ſo jhr die Stimme des HErren hoͤret / fo vere 
kocket ewere Hertzen nicht / vermahnet Koͤnig David 
Pfalm. 95. 

So wenig als es taug / daß man die Gnadenzeit vere 
ſeumet / vnd die Buß von einer zeit zur andern auffſcheubet / 
fo wenig / ja gar nichts taug / ſo man die Buſſe gar biß in jene 
Welt verſchieben wolte: Hier alle Suͤnden vergeben 

werden 


an 1 i SÙ „ dh „ „ . re dh f 

wer den. Itzt iſt die angenehme zeit; jtzt iſt der Tag des 
Heyls / ſpricht Paulus / e. Cor. 6. v. 3. Wie die thoͤrich⸗ 
ten Jungfrawen / da ſie hernach kamen / als die Thuͤr ſchon 
verſchloſſen war / begehreten zwar / daß fie eingelaffen wer⸗ 
den moͤchten / erhieltens aber nieht; Alſo iſts viel zu lang ⸗ 
ſamb / vergeblich vnd vmbſonſt / die Buß biß in jene Welt 
verſchieben / Denn fo ſchreibet Cyprianus: Nullus jamlo- 
cus pœnitentiæ eft, nullus ſatisfactionis effectus, Hic 
vita aut amittitut aut tenetur, Das iſt / wann man von 
dieſem Leben außweichet / fo hilfft keine Buſſe mehr / fo gilt 
keine Gnugthung / hie wird das Leben entweder verlohren 
oder erhalten. Hic enim eft remifsio; quam poſcimus, 
ubi et commiſsio peccatorum, ſchreibet Auguſt inus in 
feinem Enchiridio? Das ift / Hie muß die Sünde verge⸗ 
ben werden / welche allhie begangen wird. Illud tempus 
pœnarumerit, non expiationis, ſpricht Nazianzenus, 


werden. 

Solchergeſtalt zu bequaͤmer vnd gelegener zeit ſich gegen 
die hereinbrechende Zukunfft des Himliſchen Ehren⸗Braͤl⸗ 
tigams bereit zu machen / fol vns bewegen: 1, Der goͤtli⸗ 
che Befehl / ergangen zu allen zeitten / durch den Mund der 
Heiligen Propheten / welche geredt haben / getrieben vom H. 
Geiſte. So ſpricht Eſaias / e. 1. Waſchet / reiniget euch / 
thut ewer boͤſes Weſen von meinen Augen / laſſet ab 
vom Boͤſen / lernet Guttes thun. Vnd Joelis 2, Be⸗ 
kehret euch zu mir von gantzem Hertzen / mit faſten / 
mit weinen / mit klagen. Der Sohn G ttes ſelber ver⸗ 
mahnet Matth. 24. v. 44. Seyd bereit. Vnd c. 4. Thut 


Buſſe / das Himmelreich iſt nabe herbey kom̃en.Da⸗ 
5 D ij hin 


Cyprian. 
tract. 1. 
contra 
Deme⸗ 
trian. 


Augufti- 


nus. 


Nazian. 


Das iſt / Dort wird die Suͤnde geſtraffet / aber nickt gebüffer | 


Moveat. 


t. Dei præ 
ceptum, 


v. 17. 


2. Com- 
modum. 


3.Incom- 


modum. 


Apoc. 21. 


v. 8. 
Apoc. 22. 
v. 15. 

haben die Heiligen Apoſtel in jhrem Ampt gezielet / vnd eben 
dahin / daß ſich ein jeder Chriſt gebuͤhrlich gegen die Zukunfft 
des Braͤutigams bereiten moͤchte / iſt noch aller trewen Leh⸗ 
rer vnd Prediger Ampts Verrichtung angeſehen. 

Es ſoll vns zu ſolcher Bereitung bewegen / der Nutz / 
welchen die klugen Jungfrawen / die fich bereitet hatten / da⸗ 


von gehabt. Sie giengen mit Ihm hinein zur Hochzeit / 


ſagt der Text. Zu der Hochzeit des Lambs / A poc. 14. vnd 
die Thuͤr ward verſchloſſen / damit die Hochzeitliche Eh⸗ 
ren Frewde von niemanden zerſtoͤret werden måge, 

Auch ſoll vns hierzu reitzen vnd bewegen / der Scha⸗ 
den vnnd Schimpff / welchen die thoͤrichten Jungfrawen / 
die ſich nicht bereitet hatten / davon getragen; Sie ſchreyen 
vnd klopffen vergebens an / die Thuͤr bleibt beſchloſſen / die 
Gnadenzeit if verſaͤumet; Sie hoͤren die klaͤgliche Trawr⸗ 

Stimme / Ich kenne Ewer nicht; Sie bleiben von der 
Hochzeit außgeſchloſſen / ſolcher geſtalt muͤſſen fie jhre Thor⸗ 
heit vnd Nachlaͤßigkeit biffen ewiglieh. 

Wie nu gleichen Nutz / mit den fuͤnff klugen Jungfrawen / 
eigentlich vnd gewiß zu gewarlen haben / alle / die ſich mit jh⸗ 
nen auff des Braͤutigams Zukunfft bereiten werden: Alſo im 
gegentheil / welche ſich nicht bereiten / werden jhres vnfleiſ⸗ 
ſes vnd vnachtſamkeit halben / auß dem Reiche G Ottes / vnd 
von der himliſehen ewigwaͤhrenden Hochzeit⸗Frewde abge⸗ 
ſondert vnd auſgeſchloſſen werden / vnd bleiben muͤſſen in dem 
Pful / der mit Fewer vnd Schweffel brennet / Hauſſen find 

die Hunde / vnd Zauberer / vnd die Hurer / vnd Todtſchlaͤ⸗ 
ger / vnd die Abgoͤttiſchen / vnd alle / die lieb haben / vnnd 
thun die Luͤgen: Darumb wer Ohren hat zu hoͤren / der höre; 
\D wol / vnd ewig wol / denen / die ſich angehoͤrter maſſen 

nach 


„ u È pe) ceù co 2 


fe pr dè dei ae 


ek tu è. tu dd, >, odi ae 


Chriſtliche Valet⸗ vnd Letz⸗Predigt⸗ 


.. . 
nach dem Exempel der klugen Jungfrawen richten / ſie ſol⸗ 
len auffgenommen werden in den Himliſehen Frewdenſaal / 
da Frewde die Fuͤlle / vnd lieblich Weſen zur Rechten Got 
tes ewiglich ſeyn wird. Wehe aber / vnd Ewig wehe / denen / 
die den thoͤrichten nachfolgen / jhrer Seeligkeit fo ſchlaͤffrig 
warnehmen / die werden auß dem Himliſchen Frewdenpal⸗ 
laſt außgeſchloſſen / in der Hoͤllen befchloffen / vnd ewiglich 
gepeiniget werden / klagen vnd ſagen: Wir Narren haben 
des rechten weges gefeilet / vnd das Liecht der Herr⸗ 
ligkeit hat vns nicht geſchienen / vnd die Sonne iſt uns 
nicht auffgegangen. Die werden ewiglich / wiewol zu ſpat 
vnd gantz vergeblich / das Jammerlied ſingen: O jhr Ber⸗ 
ge / bedecket vns / vnd jhr Huͤgel / fallet über ung: 
Vnd alſo hat E. L. auß der Parabel des heutigen E- 


Pfalm. 16 
voll. 


Sap. 55 6. 


Hof. 105 


V. 8. 


Peroratio, - 


vangelij kurtzen vnnd einfältigen Bericht angehoͤret: Wie 


wir / vnnd alle rechtſchaffene Ehriſten / in dieſen letzten 


kuͤmmerlichen zeiten / vns mit den fuͤnff klugen Jung⸗ 


frawen / gegen die hereinbrechende Zukunfft des him⸗ 
liſchen Ehren Braͤntigams / recht kluͤglich verhalten 
ſollen / Auff daß / wenn er nun kommen wird / wir 
mit jhm zur Himliſchen Hochzeit Frewde eingefuͤhret 
werden mogen. 

Sollen 1, klugen vnnd reinen Jungfrawen gleich wer⸗ 
den im Hertzen / in Worten / vnd Leben. 

2. Auß⸗ vnd dem Braͤutigam entgegen gehen / mit einem 
Chriſtlichen Wandel / vnd epferigem Gebeth. 

3. Vom Suͤndenſchlaff auffſtehen / vnd wachen. 

4. Die Lampen vnſers Hertzens ſchmuͤcken mit wah⸗ 
rem / eigenem Glauben. 

si Vnd vns gebuͤhrlicher maſſen bereit machen. Ed 

Ehe 

Dięreſſiol Ehe nu der Braͤutigam kompt / vand vns mit ſich in den 


ad valed. | 


Hebr, 13. 


v.30, 
Hebr: io, 
v. 36. 


himliſchen Frewdenſaal / in welchem wir ein Halleluja nach 
dem andern anſtimmen werden /) zur Hochzeit des Lambs 
einfuͤhret / muͤſſen wir ung nicht beſchweren / zuvor in dieſem 
Jammerthal das Elend zu bawen / Sorge / Furcht / Hoff⸗ 
nung / Jammer / Noth / vnd Truͤbſall / Muͤhe vnd Arbeit / 


auß zuſtehen / von einem Ort zum andern willig zu wallen / 


zumahl wann ſolches vmb Gottes Ehr / vnd der wahren ſee⸗ 
ligmachenden Lehr willen ons begegnet. Die Rechtglaͤu⸗ 
bigen find doch in dieſer Welt jmmer wie die Taͤublin / denen 
der Habicht / Falcken / vnd andere Raub voͤgel nachtrachten / 
vnd ob fie fie nicht wuͤrgen vnd erſtoſſen / dennoch einmal 
nach dem andern auffjagen: Alſo haben wir hier keine blei⸗ 
bende ſtaͤdte / vnd ſind darzu alle Stunden in Gefahr / da 
iſt nu Gedult von noͤthen / auff daß wir den Willen Gottes 
thun / vnd die Verheiſſung empfahen. ; 

Damit ich mich aber hierin nicht zu lang auff halte / iſt 
jtzo vbrig / daß ich meinen ordentlichen Abſcheid nehme / doch 


zuvor / mit wenigem des kuͤmmerlichen vnnd ſchmertzlichen 


Pialm. 19 
v. J. 
Jerem. ij. 
v. 18. 


Zuſtandes / der dieſe Chriſtliche Evangeliſche Gemein / durch 
Gottes Verhaͤngnuß betrifft / gedencke. 

Es geſchihet nu zum dritten mahl / das jnuerhalb 9. 
Jahren der wahre Gottes dienſt dif Orths eingeſtellet wird / 
vnd Chriſtli che Evangeliſche Hertzen des reinen Wortes 
Gottes entrathen muͤſſen. Daß ſolches wahren vnd Hertz⸗ 
frohmen Chriſten (die es mit G Ott vnd feinem Wort trew⸗ 
lich meynen / ſelbiges vor jhrer Seelen beſten Schatz / lieber 
als Gold vnnd viel feines Goldes / vor jhre Hertzen⸗Frewd 
vnd Troſt / halten / nicht folte hoͤchſckuͤmmerlich vñ ſchmertz⸗ 


lich fallen / iſt auſſer allem zweifel / vnd zwar niellt vnbillich / 


Denn 


den | 
ach | 


nbs 
ſem 
off⸗ 
eit / 
en / 
ſee⸗ 
laͤu⸗ 
nen 
ten / 
mal 
tie 
da 
ttes 


7 iſt 


och 
hen 


irch 


9. 
ird / 
les 
ertz⸗ 
ew⸗ 
ber 
wd 
re 
ich / 
enn 

PH 
Denn was koͤndte jhnen wol begegnen / ſo mehr zum Hertzen 
ſteigen / vnd viel heiſſe bittere Thraͤnen heraus preſſen wuͤrde / 
als eben das? Der Verluſt des einigen / davon Chriſtus 
zu Martha faget / Luc. 10. v. 42. Mit Maria JE zun 
Fuͤſſen figen / vnd ſeiner Rede zuhoͤren. 

Durch diß Einige wird der wahre Seeligmachende 
Glaube foviret vnnd erhalten / Mit verluſt des Einigen 


verliſcht derſelbte widerumb / nicht ohne groſſe Gefahr der 


Menſchen Seelen Heyl vnd Seeligkeit: Denn wenn die 


Weiſſagung auß ift / wird das Bold wild vnd wuͤſte / 


faget Salomon am 28. Capitel ſeiner Sprüche, Wie konte 
aber ein wild vnd wuͤſte Leben ohn merckliche Seelengefahr 
gefuͤhret werden? 
Daß nun G Ott folches zum drittenmahl verhenget / Cultus 
ſolt Ihr halten vnd erkennen vor ein vnfeilbar zeichen ſeines cei Pa 


gerechten Zornes vnd wolverdienter Straffe: Vmb dee] ai abla. 


Landes Suͤnde willen werden viel aͤnderungen der tio ef. 


Fuͤrſtenthuͤmber. Es iſt deiner Boßheit Schuld / daß 1. 
du ſo geſtaͤupet wirſt / vnd deines Vngehorſams / dz Contem- 
du fo geſtraffet wirſi; faget G Ott der „Err ſelber / je- prus vin- 
rem. 2. Was meynet Ihr wol / M. G. ſolten nicht vnterm | S'cat0- 
hauffen ſeyn / die des HErren Wort für einen ſpott gehal⸗ a: 
ten / vnd fein nicht gewolt haben? Solten nicht ſeyn / die vn 
des reinen Wortes G Ottes vberdruͤßig worden / vnd denen Lernen. 
mit den Athenern die Ohren gejucket nach etwas newem ?? 
Womit nu einer ſuͤndiget / dadurch wird er geplaget; Es sab. u. . 
moͤgen viel geweſen ſeyn / die vor der zeit / als man frey vnd da 
yngehindert des wahren Gottes dienſtes abwarten koͤnnen / 
ſich darumb wenig angenommen; Des lieben Wortes | Philp. 1.27. 
Gottes nicht ſonderlich geachtet; ſelbtes mutthwillig vers 

E ſaͤnmet; 


Sap. i. v. ö. 


Amos. 8. 
v. II. 


. Theſ. 2- 
v. 11. 


3. 
fidei pro- 
batio, 


Syr. 2,6. 


Ela. 48. 
v. 10. 
1. Pet. i.. 

ſaͤumet; im wenigſten aber dem Evangelio wuͤrdiglichen zu 
wandeln / ſich ben eißiget: Auch bißauher haben manche eis 
nen ſchlechten ernſt vnd eyffer in jhrem Chriſtenthumb / ei⸗ 
ne ſchlechte zuneigung zu dem Heiligen Evangelio / anfich 
mercken laſſen; Jedweder wil zwar vor einen Evangeliſchen 
gutten Chriſten gehalten werden / Aber Gott allein / der alle 
Hertzen gewiß erkennet / weis am beſten / was im ſelben ver⸗ 
borgen ſteckt / vnd der Augenſchein hat auch davon Zeuge 
nuß gegeben. 

Was iſts dann wunder / daß Gott fein liebes reines 
Wort / welches fo gering geachtet worden / hinweg nünbt / 
vnd ſtraffet mit einem Hunger / nicht nach Brodt / ſondern 
nach dem Wort des HErren zuhören? Dafuͤr / daß fie die 
Liebe zur Warheit nicht haben angenommen / daß ſie See⸗ 
lig wuͤrden / darumb wird jhnen Gott kraͤfftige Irrthumb 

ſenden / daß ſie glauben der Luͤgen / auff daß gerichtet wer⸗ 
den / alle / die der Warheit nicht glauben / ſondern haben Luſt 
an der Vngerechtigkeit. 

II. Haltets vor tine ſtarcke Probe des Glaubens / der 
Hoffnung / vñ Gedult. Gleich wie das Gold durchs Fewer / 
Alſo werden die / fo G Ott gefallen / durchs Fewer der Tribe 
ſall bewaͤhret. Solte das nicht die Stunde der Verſuchung 
ſeyn / derer gedacht wird / A poc. z. v. 10. min welcher die 
rechtſchaffen ſind vnter vns / noch mehr offenbar / gelaͤutert / 
vnd im Ofen des Elendes von Gott außerwaͤhlet gemacht 
werden folien? Itzt ſeyd jhr trawrig in mancherley An⸗ 

fechtungen / auff daß ewer Glaube rechtſchaffen / vnd 
viel koͤſtlicher erfunden werde / denn das vergaͤngli⸗ 
che Gold / das durchs Fewer bewaͤhret wird / zu Lo⸗ 
be / Preiß vnd Ehren / wenn nu offenbahret wird SE 

ſus Chriſtus / welchen Ki nicht geſehen / vnd doch lieb 
laͤubet / wiewol jhr Ihn nicht 
ſehet: Ihr werdet aber auch euch frewen mit vnauß⸗ 
ſprechlicher vnd herꝛlicher Freuden / vnd dzende ewres 
1 davon bringen / naͤmlich / der Seelen See⸗ 
igkeit. Å 
3 O wol denen / die ſolches bedencken / in der Probe bes È 
ſtehen / dem Herren trew bleiben / halten was ſie haben / dz 
ihnen niemand die Kron wegnehme; Hats nu mit vnſerm 
ſtzigen fo koͤmmerlichen elenden Zuſtand folche gelegenheit / ſo 
koͤnnen wir kein anders thun / als G Ottes gerechte Gerichte 
billichen / ſagende: HErr du biſt gerecht / vnd deine Se 
richte find recht / wir aber muͤſſen uns ſchaͤmen. Judicia Pon. 9. ). 
DEi occulta effe poſsunt, injuſta effe non poſſunt / ſagt 
jener Gottſelige Lehrer. Die Gerichte & Sites konnen 


poc. 3. 


zwar verborgen vnd vnerforſchlich / aber nicht vnge⸗ 


recht ſeyn. Das groͤſſeſte Vngluͤck muß bißweilen der 
Menſchen beſte Gluͤck werden; Gott laͤſſet nicht zu / dz vns 
etwas wiederwertiges begegne / Er habe denn zuvor beſtim⸗ 
met / wie weit es reichen / vnd wie es ung zum beſten gedeyen Rom. . 

ſolle / Denn denen die GOtt lieben / muͤſſen alle ding 


R zum beſten dienen. Auguftinus ſagt: Gott laͤſt nichts Augufli 


Boͤſes geſchehen / weñ Er nicht etwas beſſers darauß aus. 


zu machen gedaͤchte; Ja wenn Gott nicht wißte oder 


gedaͤchte aus dem Boͤſen / das Er den Chriſten wiederfahren 
lift / was Guttes zumachen / ſo lieſſe Ers jhnen nimmer zu⸗ | 
kommen: Was auch gleich die Menſchen gedencken boͤſe zu Gen. o. 
machen / das weiß Gott gutt zu machen. [i mao: 
Weil denn aber E. Chr. Liebe / auff empfangene ordent⸗ 
liche Vocation / ich nun ein Jahr / mit meinen Ampts Dien. 
E ij ſten 

ſten auffgewartet / vnnd den H. Gottes dienſt bey dieſer Kir⸗ 

chen verwaltet / nu aber nach G Oltes vnerforſchlichen Rath 

vnd Willen / widerumb von hinnen weg mich begeben ſol / 

als nehme ich G Ott vnd dieſe gange Chriſtliche Kirch Ver⸗ 

i. Pet. 4. ſamlung zu Zeugen / daß ich nach dem vermoͤgen / das G Ott 

v. u. dargereicht / Euch den Weg zur Secligkeit reeht gezeiget; 

Das Wort G Ottes / in den Schrifften der H. Propheten / 

Apoſtel / vnd in der vngeanderten Angſpurgiſchen Confe fa 

Gion verfaffet/rein vnd vnverfaͤlſcht geprediget; Die Doch“ 

tina würdigen Sacramenta/nach Chrifti Einfegung/aufgefpäns 

2 Tim. 4 det; Mich der Herde / ſo viel in dieſer Sterbligkeit geſchehen 

1. 2. kan / zum Fuͤrbilde vorgeſtellet / an ſtraffen / draͤwen / ermah⸗ 

nen / troͤſten / warnen nichts ermangeln laſſen / vnnd ohn 

2. v. 15. uͤppigen Ruhm zu ſagen / mich beff eißiget Gott zu er zeigen ei⸗ 

nen rechtſchaffenen / vnſtraͤflichen Arbeiter / das Werck eines 

Evangeliſchen Predigers zu thun / vnd mein Ampt redlich 

4. v. 5. außzurichten. Mein Ruhm iſt der / naͤmlich / das Zeugniß 

meines Gewiſſens / das ich in Einfaͤltigkeit vnd Goͤttlicher 

2. Cor. 1. Lauterkeit / nicht in fleiſchlicher Weißheit / ſondern in der 
v. 1. Gnade G Ottes / bey euch gewandelt habe 

Danher ich es nu mir vor ein Ehr vnd Frewde achte / 

vmb Chriſti vnd ſeines Wortes Willen Verfolgung zu lei⸗ 

den / vnd ins Elend zu gehen / hingegen achte ich lauter nichts / 

was etwa nach meinem Abſchied von boͤſen Maͤulern / die 

vnſerer Religion abguͤnſtig / möchte geplaudert vnd mit Fro⸗ 

locken außgeſchuͤttet werden / Meines HErren Chriſti ſelber 

Matt. 10. iſt damit nicht verſchont worden; Nu iſt ja der Juͤnger nicht 


v. eg. vber ſeinen Meiſter / noch der Knecht ober den Herren: Er⸗ 


x keñe es aber vor eine ſondere Gnade GDttes/ ſintemal was 
3 45 4 J mir dißfalls begegnet / ich nicht leide / als ein ia: oder 
EN | ieb / 

Dieb / oder Vbelthaͤter / oder der in ein frembde Ampt greif⸗ 
fet / kan alſo dem Willen G Otltes mich deſto gedultiger vn⸗ 
terwerffen / in gewiſſer Hoffnung / wie Er mich ſampt den 
Meinen von Mutterleibe an lebendig erhalten / vnd vns al⸗ 
les Guttes gethan / bißher wunderlich geführet / Alſo werde 
Er vns / vnd alle / die auff Ihn trawen / nicht verlaſſen / laut 
feiner Zufage: Ich wil dich nicht verlaſſen noch verfau- 


Syr. 50. 
v.14. 


Hebr. 13. 
v. 5. 


men. Et cum blanditur pater eſt, & cum cædit pater eſt: 


Er bleibet dennoch vnſer Vater / ſo wol wenn Er zuͤchtiget / 
als wenn Er vnns wolthut. i 
Wann dann ich vor dißmal meine letzte Rede zu euch 
halte / dancke ich von erſt Gott von Hertzen /für feine groſſe 
Gnade / daß Er mich vnwuͤrdigen in feinen Weinberg / wor⸗ 
innen ich nun 21. Jahr gearbeitet / beruffen / mit feines H. 
Geiſtes Gaben außgeruͤſtet / Geſundheit verliehen / vaͤterli⸗ 
chen Schutz gehalten / daß ich / ſonderlich allhier / wie Eze⸗ 
chief vnter den Scorpionen / ſicher gewohnet / vnd nicht in 
den Willen meiner Feinde gegeben worden. Beyneben be⸗ 
dancke Ich mich gegen dieſe gange Chriſtliehe Verſamlung 
vnd Evangeliſche Gemeine / vnd jedweden inſonderheit / vor 
die Ehre / Liebe / geneigte affection vnd Gutthat / ſo mir / 
vmb des Ampts willen / damit ich an G Hites ſtatt / allhier 
auffgewartet / erzeiget worden; Gott ſey alles deſſen ein rei⸗ 
cher Belohner; Heilige euch in ſeiner Warheit; Troͤſte euch 
in dem gegenwertigen kuͤm̃erlichen Zuſtande; Erhalte euch 
in Beſtaͤndigkeit; Behuͤtte euch vor mehrerm beſorglichem 
Hertzkummer; Fuͤhre vnd regiere Euch / daß jhr ja moͤget 
vben eine gutte Ritterſchafft / behalten Glauben / vnnd ein 
guttes Gewiſſen; Er ſpringe euch vnd allen / die es mit jhm 


vnd ſeinem Wort der erkandten Warheit trewlich meynen,/ „ 7 


E ij bey / 


Gratiar. 
adtio, di- 
retta. 

I 
ad Deum 


Ezech. 2. 
v. 5. 
Pf, 27. 12. 

2. 
ad Eccle- 
ſiam. 


1. Tim. 1. 
v. 19. 


2. Tim. 4. 

bey / mit Rath / Troſt / Huͤlff / wie Er ſelber weiß / wo ein 
ſſcbweder deſſen am beſten benoͤtiget. 

Meiner aber defto beſſer zu gedencken / ſollich E. £ zum 
Chriſtlichen Valete zu erjnnern nicht vnterlaſſen / was Ich 
Ampts vnd Gewiſſens halben / der nothdurfft zu ſeyn / befin⸗ 

Cui ſup- de / an Troſt / Vermabnung / vnd Warnung. Und 
pedita- zwar wiſſet erſtlich zu einem ſonderbaren Troſt / was Euch 
tur lola · 1160 begegnet / geſchehe keines weges ohn gefehr / viel weni⸗ 
tium. ger denen zu gefallen / welche ſich damit zu erluͤſtigen ver⸗ 
meyneten / wann dem H. Evangelio der Lauff in der gantzen 

Welt gehemmet wuͤrde / ſondern nach dem Rath vnd Wil⸗ 

g len GOttes. G Ottes Wille iſt es / daß jhr vmb der Suͤnde 
vr. ing. willen alſo heimgeſuchet werdet / von ihm kompt alles Gluͤck 
6. vnd Vngluͤck: Darumb ſaget vnd fraget Amos amz. Cap. 
Iſt auch ein Vngluͤck in der Stadt/ daß der HErr 

Hoſ. 6. 2. nicht thue? Schlaͤgt euch nu gleich der Err ſtzo / er wird 
PL 68. 20. euch auch verbinden Leget Er euch dieſe Laſt auff / fo wird 
: Er euch auch helffen tragen. Mehmet ſtzo nur getroſt den heil⸗ 
ſamen Kelch / voll ſtarckes Weines eingeſchencket / auß der 

PL. 75.9. Handt des HErren / die Hefeu werden die Gottloſen auß⸗ 
ſauffen muͤſſen / den Seinen aber wird der Err gewiß helf⸗ 

34. 20. fen: Alsdann wird ſeine Gnade / die Er jhnen erzeigen wird / 
ſeyn / wie ein Tawwolcke des morgens / vnd wie ein Taw / 

Hof. 6.5. der des Morgends fich außbreitet. Hat nicht der HErr 
IEſus ſelbſt / verkůndiget / daß es den Seinigen alſo ergehen / 
vnd ſie auß einer Stadt in die andere verjaget werden folten? 


Sind ſie aber jemals ohn Troſt vnd Huͤlffe grlaſſen worden? 


Iſts Ihm ſelber beſſer ergangen? Darumb habet Gedult / 


1. 1g. der Err / vmb deſſen Ehre vnd Lehre willen euch folches be⸗ 
gegnet / wird euch nicht Waͤyſen laſſen: So leicht es Ihm 

iſt / euch ſo lange zu plagen / ſo leicht iſts Ihm / euch wider zu 
erfrewen. Das weiß ich fuͤrwar / ſagt Sara / wer Gott 
dienet / der wird nach der Anfechtung getroſtet / vnd 
auß der Truͤbſall erloͤſet / vnd nach der Zuͤchtigung 
findet er Gnade. Denn du haſt nicht Luſt an vnſerem 
verderben; Denn nach dem Vngewitter laͤſſeſt du die 
Sonne wider ſcheinen / vnd nach dem heulen vnd wei⸗ 
nen vberſchuͤtteſt du ung mit Frewden. Solte dieſes 
Troſt wort an vns nicht eher erfuͤllet werden / doch gewiß auff 
den Tag der Erloͤſung / welcher / je naͤher herben kompt / je 
mehr ſich die Trübfall haͤuffen. 

Weil aber G Ott den fromen Hertzen hilfft / P... v. u. 
ey ſo befleißiget euch der Froͤmigkeit mit gantzem ernſt, Wiltu 
G Ott dienen / fo laß dirs einen ernſt ſeyn / vermahnet Sy⸗ 
rach. Laſſet ab vom Boſen / lernet Guttes thun / ſepd from / 
bleibet from / vnd haltet euch recht / denn ſolchen wirds zu 
letzt wolgehen / Piaim, 37. v 37. 

Haltet euch recht gegen Gott / dienet Ihm mit fuͤrchten / 
pſal. 2. Die Furcht des HErren iſt der rechte Gottes⸗ 
dienſt / der behuͤttet / vnd macht das Hertze from. Wer 
den HErren fuͤrchtet / dem wirds wol gehen / vnnd 
wann er Troſts bedarff / wird er geſegnet ſeyn; Vnd 
die / ſo jhr den HErren fuͤrchtet / hoffet des beſten võ 
ihm / fo wird euch Gnade vnd Troſt allezeit widerfa⸗ 
ren: Die ſo jhr den HErren fuͤrchtet / harret ſeiner 
Gnade / vnd weichet nicht / vnnd weichet nicht / auff 
daß jhr nicht zu grunde gehet. 

Sehet an die Exempel der 
wer iſt jemals zu ſchanden n 
fet hat? Wer iſt jemals 


Alten / vnd mercket ſie / 
vorden / der auff jhn gehof⸗ 
erlaſfen / der in der Fürchte 
Goltes 

Gottes blieben iſt? Oder wer iſt jemals von ihm ver 
ſchmaͤhet / der Ihn angeruffen hat? Denn der HErr 
ift gnaͤdig vñ Barmhertzig / vnd vergiebt Suͤnde / vnd 
hilfft in der Noth: Vmb des willen nun ſo werffet ewer 
Vertrawen nicht weg / Hebr.10, v. 35. Der Err / der die 
Hoffnung Iſracl iſt / lebet: Die Ihm vertrawen / erfahren / 
daß Er trewlich halte / was Er zuſage. 

Dencket doch / in was vor aͤngſten vnd Noͤthen die Iſra⸗ 
eliten waren / als fie auß Egypten zogen / vnd jhnen Pharao 
nacheylete: Vor ſich hatten ſie das rothe Meer / hinter ſich 
den Feind / auff beyden Seiten aber hohe Steinklippen / 
dannhero fie in ihrem Sinn dem Tode ſchon im Rachen 
ſteckten / was thaͤt da nicht das Vertrawen auff Gott / wo⸗ 
zu ſie Moſes anmahnet / ſagende: Fuͤrchtet euch nicht 
ſtehet feſt / vnd ſehet zu / was fuͤr ein Heyl der HEkr 
an euch thun wird. Stehet auch / Ihr M. G. auff den 
Fuͤſſen des Glaubens / vnd ſehet zu / was fuͤr ein Heyl der 
Err an euch thun werde. i 

Muͤſſet jhr gleich / nachdem Exempel anderer viel tauſend 
Chriſten ins Elend ziehen / mit Abraham auß ewrem Bas 
terlande / von ewrer Freundſchafft / von ewres Vaters Hau: 
ſe gehen / das ewrige mit dem Ruͤcken anſehen / vertrawet 
dem reichen Gott / der die Seinen wunderlich fuͤhret. Die 
Erde iſt des HErrn / vnd was darinnen iſt / der Erdbo⸗ 
dem / vnnd was drauff wohnet. In dieſem groſſen 


Welt Hauſe / welches weit vnd breit gnugſam iſt / werdet ihr 


gewiß ewer raͤumlin finden / vnd G Ott wird Euch zeigen / 
das Land vnd Oerthlin wohin jhr zihen ſollet / vnd wo Er 
euch ſambt den Ewrigen ja ſo wol verſorgen / vnd mittel zur 
Närung weiſen wird, Er lebet ja noch / der alte trewe Gott / 

welcher 

welcher den lieben Jacob in der Frembde ſo reichlich geſegnet 

hat / da er mit einem bloſſen Stab außgezogen / er mit zweyen 
Heeren / vnd groſſem Gutt zu ruͤck kommen iſt. Was hat A⸗ Gen. 12, 
braham vnd Loth gemangelt / ob ſie wol auß jhrem Vaterland! . + 
gehen muͤſſen? hat ſie nicht Gott reichlich geſegnet / vaͤterlich 13: 
verſorget / wunderlich beſchuͤtzet? Haben wir denn nicht eben 
den Gott? Iſt denn ſeine Hand verkuͤrtzet? Hat er nicht cure 
Glaubensgenoſſen außgefuͤhret / einem hie / dem andern dort 
ein raͤumlin gezeiget / wo er ſich niderlaſſen / vnd bißher ſampt 
den Seinigen ehrlich ernehren koͤnnen? Muß vnd ſoll denn 
aber alles nach vnſerm willen / wunſch / vnd begehren erge⸗ 
hen? Iſts denn alles am zeitlichen gelegen s Lebet denn fe en 
mand davon / daß er viel Gitter hat? Kan Gott nichtin«ie] | > 
nem Augenblick den reichſten zum armen Manne machen e Hiob. . 
Kan er auch nicht den Armen reich machen! Vnd was einer; syr. 1.25. 
an einem Ort verleuret oder verlaͤſt / m andern Ort wider⸗ 

geben! Vnd was hilffs den Menſchen / ſo er die gange Welt Mart. 16. 
gewinne / vnd nehme doch Schaden an ſeiner Seele. n 
O darumb / lieben Chriſten / vertrawet dem HErren Ephef z. 

ewrem G Ott / richtet euch nicht eben nach emer Vernunfft / v.20. 
vnd nach dem / was vor ewren Augen iſt / ſondern richtet euch . Reg. 17. 
nach Gott vnnd ſeinem Wort / Er kan ja vberſchwenglich.. V. 16. 
thun / ber alles / daß wir bitten / vnd verſtehen; Er kan ja Rom. 4. 
das wenige mehren / vnd wo gleich nichts iſt / etwas machen / Pfal 330, 
Denn ſo Er ſpricht / ſo geſchichts / ſo Er gebeut / ſo : 
ſtehets da. So iſt Er aller Menſchen Hertzen maͤchtig / vnd 
kan denen / die Ihm vertrawen / auch in der frembde / vnter 
abgoͤttiſchem Volck / gutte Freunde erwecken: Vnd welches 
das allertroͤſtlichſt / ſo iſt vnd bleibet Gott ewer Vater / Wie | PR}. 103. 
ſich nu ein Vater ober Kinder erbarmet / Alſo erbarmet ſich! . 
der 

a ee e O in 
Ela, 49. | der HErr vber die fo Ihn furchten: Bud wenn auch gleich 
g. ein Weib jhres Kindes vergaͤſſe / ſo wil doch der Err ſein 
Pfal, 27. nicht vergeſſen: Ja ſo vns Vater vnd Mutter verlaſſen / fo 
v. 10. nimpt er ons auff. 
Philip. 1. Betet aber auch beyneben hertzlich / G Ott wolle das 
v. 6. Gutte / welches Er in euch angefangen hat / biß auff den Tag 
Chriſti vollſtrecken / das zerſtoſſene Rohr nicht zu brechen / vñ 
das glimmende Tacht nicht außleſehen / ſondern euch in Bee 
ſtaͤndigkeit / vnd fein liebes Wort / auff vnſere Nachkomen 
biß ans Ende der Welt erhalten; Der Elenden nicht gar ver⸗ 
geſſen / vnnd vis alle mit Gnaden von allem Vbel erloͤſen. 
Vnd ſolch es bittet vnnd begehret von G Ott / mit rechtem 
ernſt / denn der HErr ig nahe / allen die jhn anruffen / allen 
die jhn mit ernſt anruffen: Er thut was die Gottfuͤrchtigen 
begehren / vnd hoͤret jhr Schreyen / vnd hilfft ſhnen; 
Pſal. 4.3. Im vbrigen habt das eitele nicht fo lieb; Trachtet aber 
Matt. 6. am erſten nach dem Reich GOttes / vnd nach ſeiner Gerech⸗ 
v.33. tigkeit / ſo wird euch das andere alles zu fallen / vnnd laſſet 
Mit | ewer Liecht leuchten für den Leuten / das fie ewre gutte Werck 
att. 5. a ; 
. ſehen / vnd ewren Vater im Himmel preifen, 
oa Haltet euch aber auch recht / gegen ewrer von Gott vor⸗ 
Erga Ma- geſetzten hohen vnd niederen Obrigkeit / derer jhr euch / weder 
giftrati. mit Auffruhr / noch ſchimpfflicher vngebuͤhrlicher Nachrede / 
noch ſonſt womit widerſetzen / ſondern vielmehr derſelbten ge⸗ 
buͤhrende Ehr / ſchuldigen Gehorſam vnd Liebe erzeigen fols 
proverb. let / vnd bitten: Gott wolle der hoͤchſten Obrigkeit Hertz da⸗ 
21. v. I. hin lencken / daß ſelbte gegen dem armen / wuͤſten vnnd oͤden 
Lande ſich in Gnaden wende / vnd nach dem verluſt des zeit; 
lichen / verſtatten moͤchte / daß durch die Predigt des Heiligen 
Evangelij / dem Könige der Ehren Chriſto IE ſu / gegen ſei⸗ 
ner 


Pſ. 10. 12. 


175 v.ig. 


Pfal.24.. 


in der Welt hoch gemacht / vnd Ihm alfo der Weg bereitet 
werden möchte, 
Haltet euch recht / gegen euch ſelber / nehmet ewrer See⸗ E Br 
Fa E (AUS 1 rga le- 
len Heil vnd Seligkeit wol vnd gar eben war; Ihr habt ASS 
eine Seel / dic iſt vnſterblich / darüber hat.GDtt allein Ge⸗ Ware. 10. 
walt / als der allein Leib vnd Seel verterben kan in die Holle / v. 29. 
die hat euch G Ott vertrawet / daß jhr ſie zum Ewigen Leben, 
bewahren ſolt / dieſelbte aber wird genehret vnd erhalten durch 
das reine vnd ſeligmachende Wort GSOttes / welehes eine 
Krafft Gottes iſt / Selig zu machen / alle die daran glaͤuben.] Rom. ı 
Demnach / damit jhr ewre Seele erretten moͤget / ſo bleibet be⸗ v. i. 
ſtaͤndig bey der erkandten Warheit; Laſſet euch nicht wegen „ner 
vnd wiegen von allerley Wind der Lehre / durch Schalckheit k ak 
der Menſchen vnnd teuſcherey / damit ſie euch erſchleichen zu] Matt. 1. 
verführen; Seyd nicht wie ein Rohr / daß der Wind hin vnd v. 7. 
her wehet / forſchet aber nach Chriſti Befehl / vnd dem Exem⸗ Joh. 5. 19. 
pel derer zu Berrahen / in der Schrifft / ob ſichs anders ver⸗ Ack. v. i 
halte / als wir euch geſagt haben. 
Vnd zwar gehet in ewre eigene Hertzen vnd Gewiſſen / 
die geben Zeugnuß / daß wir euch das Wort der Warheit 
verkuͤndiget / wie wir ſolches an jenem Tage / wann wir fuͤr | 
ewre Seelen werden Rechenſchafft gebenfollen/ getrawen zu 
verantworten / Darumb ſoll ein jeder vnter euch mit Paulo Sim 
frewdig ſagen koͤnnen: Ich weiß / an welchen ich glaͤube / v.. 
vnd bin gewiß / daß er mir kan meine Beylage bewah⸗ Nemo ad 
ren / biß anjenen Tag. Vmb deß willen ſollſich nun nies Apoftafan 
mand zum Abfall bewegen laſſen / die jtzige zeit der Anfech⸗ ver; patia- 
tung / oder den elenden betruͤbten Zuſtandt der wahren Kir⸗ tur velmi- 
chen; G ttes weiſe iſt es a daß er die Seinen alſo betruͤbet / 2 Em 
ij vnd! 


Ehriſtliche Valet⸗ vnd Leb Predigt. 
ae Hi 3 
vnd ſich ſtellet / als bb er ſich ihrer nicht wolte annehmen: So 


giengs dem Volcke Gottes / da ſie eine ſehr lange zeit in Egy⸗ 

pren bedraͤngt worden; da ſie in der Babyloniſchen Gefaͤng⸗ 

nuß ſteckten; da fie viel hundert Jahr auff den Meſs iam vere 

gebens warten muſten. Er verſucht aber nicht zum boſen / ſon⸗ 

v.13, dern daß wir in Truͤbſall gedultig / im Gebeth beſtaͤndig / in 
der Liebe vnd Hoffnung bruͤnſtig werden mögen, “> 

Vnd gleich wie die Iſraeliten / ehe ſie ins gelobte Land 

kamen / zuvor viel vngemach außſtehen muſten / Alſo auch 

wir / ehe wir im Himliſchen gelobten Lande anlenden. Rete 

nes andern haben ſich zu verſehen / alle / die fich zu dem waß⸗ 

ren Gott / vnd dem rechten Gottesdienſt bekennen. Als 

Abraham noch ein Abgoͤtter war / gieng es jhm wol vnnd 

glücklich / Aber nach dem er zu dem rechten wahren Gott ſich 

bekehrete / wurde er bald ins Elende getrieben / Gen. 12. v. I. 

Moſes ward anfanges an Pharaonis Hoffe herrlich gehal⸗ 

ten / Aber nach dem er zu den Israeliten ſich begab / muſte er 

fliehen / Exod. 2 v 15. Paulus ſo lang als er die Kirche Chri⸗ 

ſti verfolgete / iſt hoch vnd werth gehalten worden / nach dem 

er aber zum Apoſtel Ampt kommen / iſt er worden ein Fluch der 
PURA Welt / vnd ein Fegopffer aller Leute / 1 Cor. 4. v. 13. 

= si Man fans nicht hie vnd auch dorte wol haben / ſondern 

. die allhie boͤſes empfangen / werden dort getroͤſtet. 

Vel præ- Niemand laſſe ſich zum Abfall bewegen ſeine Gedan⸗ 

conce cken vñ Einbildungen / da mancher dencken moͤchte / Ich kan 

Sa b I | dennoch in meinem Hertzen glauben / was ich wil/ gutt Evan⸗ 

adus geliſch ſeyn / wann ich mich fehon des abgoͤttiſchen weſens nit 

fo eben gantzvnd gar eußere vnd enthalte: Ein ander dencket / 

wird jener nicht verdampt / ſo werde auch ich nicht verdampt 

| werden; Sind vnſere Vorfahren / die mitten vnterm dickſten 


Finſier⸗ 

Finſternuß des Bapſtthumds gelebet vnd geſtorben ſeyn / nit 
verlohren / fo werde ich auch / vnd andere / welche gleich jBre 
Kune vor Baal beugen / vnd des Antichriſts Mahlzeichen 


an ſich nehmen / nicht verlohren werden: Hierauff / Chriſt⸗ 


liches Hertz / ſoltn wiſſen vnd mit fleiß erwegen / daß Gott in 
Glaubens⸗ vnd Religiensſachen Hertz vnnd Mund zugleich 
erfodere vnd haben wolle / von allen waren rechtſchaffenen 
Chriſten / So man von Hertzen glaͤubet / ſo wird man 


gerecht / vnd ſo man mit dem Munde bekennet / ſo wird 


man Seelig / ſagt Paulus Rom. 10. Du aber ſolſt allen boͤ⸗ 
ſen ſchein meyden: Vnſere Vorfahren wollen wir nicht ver⸗ 
dammen / doch ſollen wir wiſſen / daß ſie es nicht anders ge⸗ 
wuſt / als fie find gelehret worden / An dem Liecht / das vnns 
bißher fo hell in vnſer Hertzen geleuchtet / hats jhnen erman⸗ 
gelt / iſt aber nicht zu zweiffeln / daß viel durch das allerhei⸗ 
ligſte Verdienſt JEſu Chriſti allein / Seelig zu werden ge⸗ 


wuͤnſchet vnd begehret / vnd alſo durch den Glauben an SE: i 


ſum die Seeligkeit erlanget Ein andere Gelegenheit aber 
hats mit vns / Bus hat beſucht der Auffgang auß der Hehe / 
ons leuchtet das Liecht des Wortes G Ottes ſo hell vnter au⸗ 
gen: Wollen wir denn nicht im Tage wandeln? Wollen wir 
zu ruͤck ſehen / vnd in die Finſternuß / darauß vns Gott ſo gnaͤ⸗ 
diglich außgefuͤhret / widerumb gerathen? So laſſet vns der⸗ 
wegen vntereinander vnſer ſelbſt warnemen: Jeder habe acht 


v. 10. . 
1. Theſ. 5. 
v. 22. 


Luc. 1. 78. 


Hebr. 10. 


v. 24: 


auff ſich ſelbſt; Jeder ſehe auff ſieh ſelbſt / nach Pauli vermaß⸗ 1. Tim. 4. 


nung Galat. 6. v. 1. Denn ein jeglicher wird fürfich ſelbſten 
GOtt Rechenſchafft geben muͤſſen am juͤngſten Gerichte. 

Niemand betriege ſich ſeibſt mit ſolchen Gedancken / es 
wird wol beſſer werden; So lange ſich die Menſchen nicht 
beſſern / vnd mit wahrer = dem HErren jhrem GOtt 
. dui begege 


v. 16. 


Rom. 14. 


V. 12. 


Ames. 4. 


v. IZ. 


Joh. 14.6. 


Vel aliorũ 
exemplo. 

begegnen / ſo låge kan es nicht beſſer werden, Wie kaͤ ein Fewr 


zu brennen auffhoͤren / wann man je laͤnger je mehr Holtz 
zu traͤget? Wie leider von den Menſchen geſchiehet / welche 
zu dem angebrandten Zornfewer mehr vnd mehr Suͤnden⸗ 
holtz zutragen / vnd Oel ins Fewer gieſſen. Zumahl iſt es 
eine naͤrriſche einbildung / damit ſich jhr er viel betriegen / vñ 
ſelbſt verführen / die da meynen / jeder koͤnne in feiner Reli⸗ 
gion Selig werden. Nichts iſts / Chriſtus allein iſt der Weg / 
die Warheit / vnd das Leben / wer jhn recht erkennet / an Ihn 
recht glaͤubet / der iſt ſeiner Seeligkeit gewiß / es iſt ein warer 
Seeligmachender Glaube / Ephef. 4. v. 5. Aber weitlaͤuffti⸗ 
gen vnd außfuͤhrlichen Bericht hiervon zu geben / leidet die 
zeit jtzo nicht. 

Niemand laſſe ſich zum Abfall / vnd verleugnung der 
erkandten Warheit bewegen die boͤſen Exempel / derer / welche 
die Welt / vnnd was in der Welt iſt / lieb gewonnen / vinb 


zeitlicher Ehre / Reichthumb / vnd was ſonſt eytel vnnd ver⸗ 


gaͤnglich iſt / die Warheit verleugnen / vnnd alſo wiſſentlich 
ihnen haͤuffen den Zorn Gottes / auff den Tag des Zorns; 
oder wol einbilden / weil ſie einmahl gewaltſamer weiſe / vnd 
durch Zwangs mittel ſo fern bracht / eine andere Religion 
anzunehmen / wollen ſie dabey bleiben / vnd verharren / da⸗ 
bey reich vnd Seelig werden / da ſie doch wiſſen vnd beden⸗ 
cken ſolten / wie gar verdaͤchtig dieſe Art vnd weiſe / die Ir⸗ 
renden zu bekehren / ſey / die H. Propheten / der Sohn Got⸗ 
tes / vnd die H. Apoſtel / haben ſolcher Art ſich gar nicht 


gebrauchet: O der armen verfuͤhreten Leute / mit denen es 


je länger je ärger wird / verführen vnnd werden verfuͤhret. 


2. Timo, | G Ott erbarme ſich jhrer vmb der bluttfliſſenden Wunden 
3 V. 13. IEſu Chriſti willen / vnd gebe jhnen zuerkennen / wovon fie 


abge⸗ 

abgewichen / vñ weſſen ſie jhr eigen Hertz vnd Gewiſſen erjn⸗ gccleſ. i 
nert vnd vberzeuget: Ach es iſt doch alles gantz eytel / die Ehr / GEN 
Reichthum / vñ was ſonſt dem Menſchẽ beheglich vñ wolthut/ gf 
es wehret nur einen Augenblick / Hellenpein aber iſt ewig. 
Weltlich Ehr vnd zeitlich Gutt / 
Wolluſt vnd aller Vbermuth / 
Iſt eben wie ein Graß / 
Aller Pracht vnd ſtoltzer Ruhm / 
Vergeht wie ein Wieſenblum: 
O Menſch bedenck eben das / 
Vnd beſinne dich noch baß. 

Laſſet nimmermehr M. G. aus ewrem Gedachtnuͤß 
vnnd Hertzen kommen / was jhr wiſſet / wie augenſcheinlich 
G Ott geſtrafft / die / welche fo wiſſentlich vnd vorſetzlich die 
erkandte Warheit verleugnet / vnd davon abgewichen / wer 


weiß / was Gott an andern thun werde. Wiſſet / es ſey des Apoc. 2. 

Erren Wille vnd befehl / das wir trew bleiben / vnd biß ans a 8 

ende beharren ſollen / vnd alſo Selig werden: Vnd wie wol⸗ „. 

ten wir am Juͤngſten Gericht befichen/ wenn wir vor dem 3 

eſtrengen Richter Chriſto JEſu werden erſcheinen muͤſſen / 

Rechnung zu geben / von allem / was wir geihan? Das / das 

ſolte vns nimmer aus vnſerm Gemuͤth kommen / das ende Syr. 5. 

ſolten wir bedencken / ſo würden wir nimmermehr vbels thun. v. 40. 

O es ſtehet ſehr gefährlich vmb einen ſolehen Menſchen/ 

vnd iſt keine geringe Straffe der Suͤnden / wenn es mit jhm ſo 

fern kompt / dz er ſich für dem zukuͤnfftigen Gericht nicht mehr 
fuͤrchtet / noch an daſſelbe gedencket. Magna poena peccati |; 

metum atque memoriam futuri judicii perdidiſse: ſagt . 

mifsen, . 


Eufebius Emifsen, hom. de lab. 
So folten derowegen die / fo zum abfall geneiget ſeyn / 


nebenſt dem / ſo itzt erwehnet / jmmer in ihrem ee 
hren 


Ehriſtliche Valet⸗ vnd Leg- Predigt, 


ä — —— —-— — — — —— nta 
Syr.27. Ohren erſchallen laſſen die Wort Syrachs / Cap. 27. v. 27, 
v. 27. Wer vom rechten Glauben abfällt / zum vnrechten 
Glauben / dieſen hat Gott zum Schwerdt verdampt. 

1 Tim. 6. Vnd pauli / l. Timoth. 6. So jemand anders lehret / 
7. 3. vnnd bleibet nicht bey den heilſamen Worten JEſu 
Chriſti / vnd bey der Lehre von der Gottſeligkeit / der 
iſt ver duͤſtert / vnd weiß nichts. Die aber abfallen / vnd 
ſich das zeitliche / oder was jmmer ſeyn mag / zu ruͤck halten 
laſſen / die erkandte Warheit zu verleugnen / vnnd lieber die 
Ehre bey den Menſchen als bey GOtt haben wollen Joh. 
12. v. 42. die haben G Ott vnd jhr Gewiſſen wider ſich ſel⸗ 
ber; So viel Predigten ſie angehoͤret / ſo viel Don nerſchlaͤ⸗ 
ge haben ſie in jhrem Gewiſſen / wenn daſſelbige auff wa⸗ 
chen wird / es ruhet aber die Suͤnde vor der Thuͤr: Ach 
was wils werden / wenn ſie in Sterbensnoth kommen wer⸗ 
i den / wie wollen fie fich troͤſten vnd fager: Ich hab einen 
2. Tim. 4. gutten Kampff gekaͤmpffet; Ich habe den Lauff voll⸗ 
. 7. endet; Ich habe Glauben gehalten: Ja / was wils 
werden / wenn ſie vor den Richterſtuel Chriſti / dem fie nicht 

trew blieben / werden treten muͤſſen ? Verleugnen wir / ſo 

v. n. wird er ung auch verleugnen / ſagt Paulus / z. Tim. 2. Ge⸗ 
NB. dencke / wo von du gefallen biſt / vnd thu Buſſe / vnd thus 
die erſten Werck / wo aber nicht / werde ichdir kommen 
balde / vnd deinen Leuchter wegſtoſſen von ſeiner ſtaͤtt / 

cal wo du nicht Buſſe thuſt / ſpricht der Sohn Gottes in der 
Pasi Offenb: Johan. c. 12, Welche nach denckliche Wort redet 
115. der H. Geiſt Hebr. 10. So wir mutwillig ſuͤndigen / nach 
dem wir die Erkaͤndnuͤß der Warheit empfangen ha⸗ 
ben / haben wir fuͤrder kein Opffer mehr für die Suͤn⸗ 

de / ſondern ein ſchrecklich warten des Gerichtes / vnd 

0 des 


Gen, 4.7. 


Chriſtiiche Valet⸗ vnd Letz⸗Predigt. 


des Fewer Eyvers / der die Widerwertigen verzehren ig 

wird. Wer das lieſet / der mercke drauff. Gehets gleich ſol⸗ 10 
chen Leuten in der Welt eine zeitlang wol / ſo ſaget doch Gott 53 
von jhnen vnd jhres gleichen: Ich werde jhre Suͤnde wol Exod. 32. 
heimſuchen / wenn meine zeit kompt heimzuſuchen. 34. 

Dieſe Vermahnung iſt deſto mehr vonnoͤthen / weil der 
Geiſt deutlich fager Daß in den letzten Tagen würden etliche i. Tim. 4. 
vom Glauben ablretten / vnnd anhangen den verfuͤhriſchen v.. 
Geiſtern / vnd Lehren der Teuffel / durch die / ſo in Gleißnerey 
Luͤgenreder ſind / vnd Brandmahl in jhren Gewiſſen haben. 

Welchs ſich bißanher in der that alſo befunden hat / vnd noch. 

Haltet Euch recht gegen ewrem Nechſten / gebet demſel⸗ 4. 
ben nicht aͤngernuß / weder mit Abfall noch Heucheley Denn ank“ 
wer ärgert dieſer geringſten einen / die an Chriſtum glaͤuben / 
dehm wäre beſſer / daß ein Muͤhlſtein an feinen Halß gehen⸗¶ Matt. 1g. 
cket wuͤrde / vñ erſaͤufft würde im Meer / wo es am tieffſten ift. v. 6. 
Mit G Ottes Wort iſt nicht zu ſchertzen / e. Maccab. 4. V. 17. ; 

So hincket nu nicht auff beyden Seiten / Iſt der HErr 
Gott / ſo wandelt jhm nach / iſts aber Baal / ſo wandelt ihm * Res. 18. 
nach ? Zihet nicht am frenden Joch mit den Vnglaͤubigen; Coro 
Ihr koͤnnet nicht G Ott dienen / vnd dem Mammon; Seod | Matth. 6. 
nicht wie ein falſcher Boge; Seyd nieht lawlicht / weder kalt Lo ARK 
noch warm / denn folde wilder HErr außſpeyen außfeinem] 
Munde. So jhr folches wiſſet / Seelig ſeyd ihr / fo ihrs Le. 
thut. Johan. iz v. 17. Der Knecht aber / der feines HErren È 
Willen weiß / vnd hat ſich nicht bereitet / auch nicht nach fei- 
nem Willen gethan / der wird viel Streiche leyden muͤſſen. 

Gewarnet moͤgen ſeyn / die / welche vielleicht vber vn⸗ 
ferm Vnfall in ihrem Hertzen frolocken: Denn ſo ſaget Spe 
rach / cap, 27. v. 33. Die ſich 1 wenns den ger Syr. 17.47 


Chriſtliche Valet⸗ vnd! Letz⸗Predigt. 


vbel gehet / werden im Strick gefangen / dz Hertzeleid 
wird ſie verzehren / ehe ſie ſterben. Vnd Mich. 7. v. 10. 
ſtehen dieſe nachdenckliche Wort: Frewe dich nicht / meine 
Feindin / daß ich darnieder liege / ich werde wider auff⸗ 
kommen: Vnnd ſo ich im finftern ſitze / fo iſt doch der 
HErr mein Liecht. 

Letzlich fol E. Chr. Liebe wiſſen / daß ich nicht gemey⸗ 
net / daß eben dieſes meine letzte vñ Valet Predigt ſeyn ſolte / zu 
welcher eh mir einen bequaͤmerern Text zu handeln vorge⸗ 
nommen / damit wir aber nicht angeſehen werden doͤrfften / 
als ob wir vns wider die Obrigkeit / als GOttes Ordnung / 
ſetzen wolten / haben wir den beſtimbten terminum in acht 
nehmen ſollen. Was aber ſtzo / wegen eyl / nieht geſchehen 
mag / kan / ob G Ott wil / E. C. L. anderwerts communici. 
ret werden. 

Vnd damit wil ich nun E. C. L. ſaͤmptlich vnd fondere 
lich geſegnet / vnd dem trewen / allmaͤchtigen / wunderthaͤti⸗ 
gen Gott / in ſeinen Gnaden Schutz empfohlen haben. 

Es ſey auch ferne von mir / mich alſo an dem HErren 
zuverſuͤndigen / daß ich folte ablaſſen für euch zu beten / vnd 
euch zu lehren den gutten vnd richtigen Weg; Fuͤrchtet nur 
den HErren / vñ dienet Ihm trewlich / von gantzem Hertzen / 
Denn jbr habt geſehen / wie groffe dinge Er mit euch thut: Ale 

fo ſage ich ſehließlich / mit dem Propheten Samuel / „cap 12. 
Iv. 23. Nun der Gott aller Gnade / der ons beruffen 
hat zu ſeiner ewigen Herrligkeit / in Chriſto JIEſu / der⸗ 
ſelbige wird euch / die ihr eine kleine zeit leidet / vollbe⸗ 
reiten / ſtaͤrcken / kraͤfftigen / gründen: Demſelben ſey 
Ehre vnd Macht von Ewigkeit zu 8 

Vione | e 

| Der HERR ſegne Euch / vnd behuͤtte Euch. . 
Der HE g R laſſe ſein Antlitz leuchten ober euch / vñ Numer. 


ſey euch gnaͤdig. 


la 


Der HERR hebe fein Antlitz vber Euch / vnd gebe 


Erich Frieden / MEN / AMEN / AME Il. 


Gebeth nach der Predigt. 


Fromer vnd getrewer Gott / 
Wir klagen dir all vnſer Noth / 
Wir haben ja betruͤbte zeit / 


Auff allen Seiten Hertzeleid. 
Dein liebe Kirch / dein liebe Gemein / 
Dein hochbetruͤbtes Haͤuffelein / 
Im Babylonifchn Ofen ſitzt / 


Vnd gleichſam Blutt vnd Feuer ſchwitzt. 
Itzt in dein liebes Schiffelein / 5 


Die Wellen ſchlagen maͤchtig ein / 

Die Fluch vns wil erfäuffen gar / 
O err hilff vns in folde Gefahr / 

Wir wiſſen ſonſt keinen Beyſtandt / 
Als deine Huͤlff vnd rechte Hand / 
Ach ret? du deines Nahmens Chr / 

Beſchuͤtz dein Wort / die reine Lehr / 
Ach laß dir doch zu Hertzen gehn / 

Die groſſe Noth / darinn wir ſtehn / 
Ach ſih doch an die kleinen Kind / 

Laß ſie nicht entgeltn vnſer Suͤnd / 
Mach doch einmal der Noth ein End / 

Vnd vns den edlen Frieden ſend / 


eee eee e 


Den! 


Den lieben Friede gieb vns Gott / 
Im Krieg iſt nichts denn Angſt vnd noth / 
Laß dir auch vnſer Obrigkeit / 
3 Befohlen ſeyn zu aller zeit / 
Erhalt ſie ſtets in deiner Gnad / i 
Bhuͤtt vnd bewahr ſie fruͤh vnd ſpat / 
Laß dir auch HErr befohlen ſeyn / 
Vnſer Stadt vnd Chriſtlich Gemein / 
Behuͤtt fir Peſt vnd thewrer zeit / 
Fuͤr Fewersnoth / vnd allem Lei 
Sonderlich aber dein Heilig Wort / 
i Der Seelen Schatz / vnd hoͤchſten Hort / 
So wol die Heilign Sacrament / 
Erhalt vns rein / biß an daß End / 
So wolln wir deine Guͤttigkeit / 8 
nd hochberuͤhmt Barmhertzigkeit 
Mit hoͤchſter Hertzens Innigkeit / 
Loben vnd preiſn in Ewigkeit / 
A M E N 

